ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท เอเชียน อินซูเลเตอร์ จำกัด (มหาชน) (AI) ก่อตั้งขึ้นเมื่อวันที่ 12 พฤษภาคม 2524
โดยมีวัตถุประสงค์หลักการประกอบธุรกิจผลิตและจำหน่ายลูกถ้วยไฟฟ้าเพื่อใช้ในกิจการไฟฟ้าและพลังงาน
ปัจจุบันโรงงานของบริษัทตั้งอยู่ที่อำเภอพรหมบุรี จังหวัดสิงห์บุรี มีกำลังการผลิต 6,000 ตันต่อปี ณ
วันที่ 31 ธันวาคม 2558 บริษัทมีทุนจดทะเบียนและทุนชำระแล้วจำนวน 700 ล้านบาท
แบ่งเป็นหุ้นสามัญจำนวน 2,800 ล้านหุ้น มูลค่าที่ตราไว้หุ้นละ 0.25 บาท
บริษัทมีการลงทุนในธุรกิจผลิตและจำหน่ายลูกถ้วยไฟฟ้า ธุรกิจวิศวกรรม
ธุรกิจผลิตและจำหน่ายน้ำมันพืชและพลังงานทดแทนน้ำมันไบโอดีเซล ดังมีรายละเอียดดังนี้

บริษัท เอไอ เอนจิเนียริง เซอร์วิเซส จำกัด (AIES) ชื่อเดิมคือ บริษัท อิเลคทริคอล โพรเจคส์
จำกัด (EPC) ก่อตั้งขึ้นเมื่อวันที่ 17 กันยายน 2535
โดยมีวัตถุประสงค์เพื่อดำเนินธุรกิจรับเหมาก่อสร้างและติดตั้งสถานีไฟฟ้าย่อยและสายส่งไฟฟ้าแรงสูง
บริษัท เอเชียน อินซูเลเตอร์ จำกัด (มหาชน) มีสัดส่วนการลงทุนร้อยละ 99.84
ของทุนจดทะเบียนจำนวนทั้งสิ้น 200 ล้านบาท

บริษัท เอไอ เอนเนอร์จี จำกัด (มหาชน) (AIE) ก่อตั้งขึ้นเมื่อเดือนตุลาคม 2549
มีทุนจดทะเบียนจำนวนทั้งสิ้น 1,130 ล้านบาท โดย บริษัท เอเชียน อินซูเลเตอร์ จำกัด (มหาชน)
ถือหุ้นในสัดส่วนร้อยละ 59.59
มีวัตถุประสงค์เพื่อประกอบกิจการผลิตและจำหน่ายน้ำมันพืชและพลังงานทดแทนน้ำมันไบโอดีเซลโดยมีโรงงานผลิตตั้งอยู่ที่อำเภอกระทุ่มแบน
จังหวัดสมุทรสาคร

บริษัท พีพีซี เอเชียน อินซูเลเตอร์ จำกัด (PPCAI) เป็นบริษัทร่วมทุน ก่อตั้งขึ้นเมื่อวันที่ 23
กุมภาพันธ์ 2547 โดยปัจจุบันมีทุนจดทะเบียนจำนวนทั้งสิ้น 263 ล้านบาท PPCAI
เป็นบริษัทร่วมทุนระหว่างบริษัท เอเชียน อินซูเลเตอร์ จำกัด (มหาชน) และบริษัท PPC
Insulators Holding GmbH (PPC) ประเทศออสเตรีย โดยมีสัดส่วนการถือหุ้นในอัตราร้อยละ
25.10 และร้อยละ 74.90 ตามลำดับ โดย PPC ลงทุนผ่านบริษัทย่อยที่ PPC ถือหุ้นอยู่ร้อยละ 100
ได้แก่บริษัท Porzellanfabrik Frauenthal Insulators GmbH (PFI)
ซึ่งเป็นบริษัทผู้ผลิตและจำหน่ายลูกถ้วยไฟฟ้าในทวีปยุโรป มีสำนักงานใหญ่ตั้งอยู่ที่ประเทศออสเตรีย

รายได้รวมของบริษัทและบริษัทย่อยในปี พ.ศ. 2558 เท่ากับ 4,381.89 ล้านบาท ลดลง
1,200.99 ล้านบาท จากรายได้รวม 5,582.87 ล้านบาท ในปี 2557
บริษัทและบริษัทย่อยมีกำไรสุทธิส่วนที่เป็นของบริษัทใหญ่ลดลง 163.61 ล้านบาท โดยมีกำไรสุทธิในปี
2557 เป็น 317.98 ล้านบาท และในปี 2558 มีกำไรสุทธิ 154.36 ล้านบาท โดยมีค่าใช้จ่ายในปี
2558 เท่ากับ 4,218 ล้านบาท และ ในปี 2557 เท่ากับ 5,187.74 ล้านบาท ,
ต้นทุนทางการเงินในปี 2558 เท่ากับ 13.65 ล้านบาท และ ในปี 2557 เท่ากับ 27.50 ล้านบาท
, รายได้(ค่าใช้จ่าย)ภาษีเงินได้ ในปี 2558 เท่ากับ 3.75 ล้านบาท และในปี 2557 เท่ากับ
(49.65) ล้านบาท

2. ลักษณะการประกอบธุรกิจ

บริษัท เอเชียน อินซูเลเตอร์ จำกัด (มหาชน) (AI) ก่อตั้งขึ้นเมื่อวันที่ 12 พฤษภาคม 2524
โดยมีวัตถุประสงค์หลักในการประกอบธุรกิจผลิตและจำหน่ายลูกถ้วยไฟฟ้าเพื่อใช้ในกิจการไฟฟ้าและพลังงาน
บริษัทมีการดำเนินงานที่สำคัญในช่วงที่ผ่านมา ดังต่อไปนี้

บริษัทย่อย

บริษัท เอไอ เอนจิเนียริง เซอร์วิเซส จำกัด (AIES) ชื่อเดิมคือ บริษัท อิเลคทริคอล โพรเจคส์
จำกัด (EPC) ก่อตั้งขึ้นเมื่อวันที่ 17 กันยายน 2535
โดยมีวัตถุประสงค์เพื่อดำเนินธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้า
ในปี 2549 บริษัทได้เพิ่มสัดส่วนการลงทุนในบริษัท AIES เป็นถือหุ้นในสัดส่วนร้อยละ 99.84
ของทุนจดทะเบียนจำนวนทั้งสิ้น 200 ล้านบาท

บริษัท เอไอ เอนเนอร์จี จำกัด (AIE) ก่อตั้งขึ้นเมื่อเดือนตุลาคม 2549
มีทุนจดทะเบียนจำนวนทั้งสิ้น 1,130 ล้านบาท โดย บริษัท เอเชียน อินซูเลเตอร์ จำกัด (มหาชน)
ถือหุ้นในสัดส่วนร้อยละ 59.59 มีวัตถุประสงค์เพื่อประกอบกิจการผลิตและจำหน่ายพลังงานทดแทน
โดยมีโรงงานผลิตตั้งอยู่ที่อำเภอกระทุ่มแบน จังหวัดสมุทรสาคร

บริษัทร่วมทุน

บริษัท พีพีซี เอเชียน อินซูเลเตอร์ จำกัด (PPCAI) ก่อตั้งขึ้นเมื่อวันที่ 23 กุมภาพันธ์ 2547
โดยมีทุนจดทะเบียน ณ ปัจจุบัน จำนวนทั้งสิ้น 263 ล้านบาท PPCAI เป็นบริษัทร่วมทุนระหว่างบริษัท
เอเชียน อินซูเลเตอร์ จำกัด (มหาชน) และบริษัท PPC Insulators Holding GmbH (PPC)
ประเทศออสเตรีย โดยมีสัดส่วนการถือหุ้นในอัตราร้อยละ 25.10 และร้อยละ 74.90 ตามลำดับ
โดย PPC ลงทุนผ่านบริษัทย่อยที่ PPC ถือหุ้นอยู่ร้อยละ 100 ได้แก่บริษัท Porzellanfabrik
Frauenthal Insulators GmbH (PFI)
ซึ่งเป็นบริษัทผู้ผลิตและจำหน่ายลูกถ้วยไฟฟ้าในทวีปยุโรป มีสำนักงานใหญ่ตั้งอยู่ที่ประเทศออสเตรีย

บริษัทและ PPC ได้ร่วมลงนามในสัญญาร่วมทุนเมื่อวันที่ 30 มกราคม 2547
โดยมีวัตถุประสงค์การก่อตั้ง PPCAI เพื่อผลิตและจำหน่ายลูกถ้วยไฟฟ้าให้กับบริษัท และ PFI
หรือธุรกิจอื่นที่บริษัทและ PFI ได้มีการตกลงร่วมกันในอนาคต
และได้มีกำหนดเขตการค้าให้บริษัทมีสิทธิที่จะจำหน่ายสินค้าในเขตประเทศไทย ลาว พม่า กัมพูชา
และเวียดนาม ในขณะที่ PFI มีสิทธิที่จะจำหน่ายสินค้าได้ในประเทศอื่นๆ ทั่วโลกยกเว้น 5
ประเทศที่ได้ให้สิทธิบริษัทเป็นผู้จำหน่ายสินค้า ทั้งนี้การกำหนดเขตการจำหน่ายสินค้าดังกล่าว
จะต้องสอดคล้องกับแผนธุรกิจประจำปีของ PPCAI
ซึ่งจะต้องกำหนดขึ้นโดยได้รับความเห็นชอบจากที่ประชุมคณะกรรมการบริษัท
และที่ประชุมสามัญประจำปีผู้ถือหุ้น

สำหรับนโยบายในการผลิตและจำหน่ายสินค้านั้น PPCAI
จะมุ่งเน้นการผลิตลูกถ้วยไฟฟ้าตามมาตรฐาน ANSI และ IEC
ที่นอกเหนือจากผลิตภัณฑ์ที่มีอยู่แล้วในสายผลิตภัณฑ์ปัจจุบันของบริษัท
จะเป็นการนำเอาเทคโนโลยีการผลิตที่มีอยู่เดิมของบริษัทมาปรับปรุงและผสมผสานกับเทคโนโลยีของทั้งสองบริษัท

 การประกอบธุรกิจของแต่ละสายผลิตภัณฑ์

 1. ลักษณะผลิตภัณฑ์

ผลิตภัณฑ์ลูกถ้วยไฟฟ้าจัดเป็นส่วนประกอบสำคัญของระบบการจ่ายพลังงานไฟฟ้าไปตามสายเหนือดิน
(Over Head Line) ทั้งสายส่งแรงสูง (Transmission Line) และสายระบบจำหน่าย
(Distribution Line) ทั้งนี้
เนื่องจากผลิตภัณฑ์ลูกถ้วยไฟฟ้าเป็นผลิตภัณฑ์ที่มีหน้าที่เป็นฉนวนซึ่งช่วยป้องกันการไหลของกระแสไฟฟ้าผ่านเสาไฟฟ้าลงสู่พื้นดินและจับยึดสายไฟฟ้า
เพราะถ้าปริมาณกระแสไฟฟ้ามีการรั่วและไหลลงสู่พื้นดิน
อุปกรณ์ป้องกันที่ติดตั้งในระบบจำหน่ายก็จะตัดวงจรออก
ทำให้การจ่ายไฟหยุดชะงักและเกิดไฟฟ้าดับเป็นบริเวณกว้าง

ลูกถ้วยไฟฟ้าโดยทั่วไปจะมีลักษณะเป็นรูปแท่งหรือถ้วยกลมมน มีครีบหรือร่องให้สายไฟฟ้าพาดผ่าน
ทำจากวัสดุที่มีสมบัติเป็นฉนวน เช่น แก้ว พอร์ซเลน และ สารประเภทโพลิเมอร์ เป็นต้น
อย่างไรก็ดี ในปัจจุบันลูกถ้วยไฟฟ้า ซึ่งทำจากวัสดุประเภทพอร์ซเลน
เป็นแบบที่ได้รับความนิยมสูงสุดและได้ถูกใช้งานอย่างแพร่หลายในทุกประเทศทั่วโลก
เนื่องจากมีคุณสมบัติการเป็นฉนวนที่ดี สามารถทำให้ลูกถ้วยไฟฟ้ามีคุณสมบัติได้ตามมาตรฐานกำหนด
ทนทาน และมีราคาเหมาะสม สำหรับวัสดุประเภทแก้วนั้น เคยเป็นที่นิยมในอดีตตั้งแต่ประมาณปี
2390 เนื่องจากมีราคาถูกกว่าพอร์ซเลน แต่ต่อมาในช่วงปี 2420
ลูกถ้วยไฟฟ้าแก้วเสื่อมความนิยมลงเนื่องจากไม่สามารถรองรับสายส่งไฟฟ้าที่มีขนาดใหญ่ขึ้นและมีกำลังไฟฟ้ามากขึ้นได้
ลูกถ้วยไฟฟ้าพอร์ซเลนจึงเริ่มได้รับความนิยมมากขึ้นตามลำดับ นอกจากนี้
หลังจากช่วงเวลาดังกล่าวลูกถ้วยไฟฟ้าพอร์ซเลนก็ได้มีการพัฒนาคุณภาพให้ดีขึ้นอย่างต่อเนื่อง
จนกระทั่งในช่วงปี 2460
หลายประเทศจึงได้เปลี่ยนมาใช้ลูกถ้วยไฟฟ้าพอร์ซเลนแทนลูกถ้วยไฟฟ้าแก้วทั้งหมดทั้งการส่งไฟฟ้าแรงต่ำและแรงสูง
เช่น ประเทศสหรัฐอเมริกา สำหรับวัสดุที่เป็นสารประเภทพอลิเมอร์นั้น
ได้มีผู้พัฒนาขึ้นมาเพื่อใช้ทดแทนวัสดุทั้งสองประเภท
แต่ไม่ได้รับความนิยมมากนักเนื่องจากมีความคงทนต่ำ
และมีคุณสมบัติด้านความเป็นฉนวนลดลงเมื่ออุณหภูมิสูงขึ้น โดยทั่วไป ผลิตภัณฑ์ลูกถ้วยไฟฟ้า
มีอายุการใช้งานประมาณ 15-20 ปี ทั้งนี้ ขึ้นอยู่กับประเภทและสภาพแวดล้อมในการใช้งาน

ในการผลิตลูกถ้วยไฟฟ้านั้น ผู้ผลิตต้องใช้เทคโนโลยีทั้งด้านวัสดุศาสตร์ ไฟฟ้า และ โลหะ
เพื่อให้ได้ลูกถ้วยไฟฟ้าที่มีคุณสมบัติตามที่กำหนดของมาตรฐานต่างๆ เช่น American National
Standard Institute (ANSI), International Electrotechnical Commission
(IEC), Australian Standard (AS) และ/หรือ มาตรฐานผลิตภัณฑ์อุตสาหกรรม (มอก.)
เป็นต้น ดังนั้นในกระบวนการผลิต
บริษัทจึงให้ความสำคัญกับการควบคุมคุณภาพในทุกๆขั้นตอนของการผลิต
ซึ่งรวมถึงการควบคุมคุณภาพของวัตถุดิบทั้งทางกายภาพ และทางเคมี
ไปจนถึงการตรวจสอบคุณภาพของผลิตภัณฑ์ที่ผลิตเสร็จ ในห้องทดสอบของบริษัท
และในห้องทดสอบชั้นนำภายในประเทศและต่างประเทศ ทั้งนี้
ลูกถ้วยไฟฟ้าที่ดีเมื่อทำการติดตั้งและใช้งานจะสามารถรองรับแรงดันไฟฟ้าขนาดต่างๆ
ในระบบส่งกระแสไฟฟ้าและจำหน่ายกระแสไฟฟ้า สามารถรองรับแรงกลจากกระแสลม
อุณหภูมิที่เปลี่ยนแปลง ตลอดจนน้ำหนักของสายไฟฟ้าและอุปกรณ์ในระบบไฟฟ้าต่างๆ
และมีค่าความเป็นฉนวนไม่เปลี่ยนแปลง

สำหรับผลิตภัณฑ์ลูกถ้วยไฟฟ้าที่บริษัทเป็นผู้ผลิตและจำหน่ายนั้นสามารถแบ่งออกได้เป็น 11 ประเภท
ตามลักษณะรูปร่างและความสามารถในการรองรับกระแสไฟฟ้า ดังนี้

+------------------------+------------+--------------------------------+
| ประเภทของลูกถ้วยไฟฟ้า     |            | ลักษณะการใช้งาน                  |
+========================+============+================================+
| 1.  ล                  | []         | ใช้ยึดจับสายไฟฟ้าในระบ             |
| ูกถ้วยไฟฟ้าพอร์ชเลนแบบแขวน |            | บจำหน่ายและระบบส่งกระแสไฟฟ้าแรงดัน |
|                        |            | 22 – 115 กิโลโวลต์               |
|   (Suspension          |            |                                |
|   Insulators)          |            |                                |
+------------------------+------------+--------------------------------+
| 2.  ลูกถ้วยไฟฟ้าแบบก้านตรง | []         | ใช้สำหรับรองรับพาดสาย             |
|                        |            | ไฟฟ้าในระบบจำหน่ายกระแสไฟฟ้าแรงดัน |
| (Pin Type Insulators)  |            | 22 – 33 กิโลโวลต์                |
+------------------------+------------+--------------------------------+
| 3.                     | []         | ใช้สำหรับรองรับพาดสาย             |
|  ลูกถ้วยไฟฟ้าแบบแท่งก้านตรง |            | ไฟฟ้าในระบบจำหน่ายกระแสไฟฟ้าแรงดัน |
|                        |            | 22 – 33 กิโลโวลต์                |
| (Pin Post Type         |            |                                |
| Insulators)            |            |                                |
+------------------------+------------+--------------------------------+
| 4.  ลูกถ้วยไฟฟ้าแบบแท่ง    | []         | ใช้สำหรับรองรับพาดสาย             |
|                        |            | ไฟฟ้าในระบบจำหน่ายกระแสไฟฟ้าแรงดัน |
| (Line Post Type        |            | 22 - 33 กิโลโวลต์                |
| Insulators)            |            |                                |
+------------------------+------------+--------------------------------+
| 5.  อลูมิน่า เซรามิกส์      | []         | ใช้เป็นตัวแยกและยึดจับสาย           |
|     เคเบิ้ล สเปเซอร์      |            | ไฟฟ้าในระบบจำหน่ายกระแสไฟฟ้าแรงดัน |
|                        |            | 22 – 33 กิโลโวลต์                |
| (Alumina Ceramic Cable |            |                                |
| Spacer)                |            |                                |
+------------------------+------------+--------------------------------+
| 6.  ลูก                 | []         | ใช้ย                            |
| ถ้วยไฟฟ้าแบบแท่งสำหรับสถานี |            | ึดประกอบติดกับแท่งเหล็กรองรับสายไฟฟ้า |
|     ปรับเปลี่ยนแรงดันไฟฟ้า  |            | ก่อนลงหม้อแปลงไฟฟ้าตามสถานีไฟฟ้าย่อย |
|                        |            |                                |
| (Station Post Type     |            |                                |
| Insulators)            |            |                                |
+------------------------+------------+--------------------------------+
| 7.  ลูกถ้วยไฟฟ้าแบบยึดโยง  | []         | ใช้เป็นตัวยึดโยงเสา                |
|                        |            | ไฟฟ้าในระบบจำหน่ายกระแสไฟฟ้าแรงดัน |
| (Strain Insulators)    |            | 22 – 33 กิโลโวลต์                |
+------------------------+------------+--------------------------------+
| 8.  ฉนว                | []         | ใช้เป็นฉ                         |
| นสำหรับอุปกรณ์จับยึดสายไฟฟ้า |            | นวนสำหรับอุปกรณ์จับยึดสายไฟฟ้าและสาย |
|                        |            |                                |
| และสาย Optic Fiber     |            | Optic Fiber                    |
| (Cleat Insulators)     |            |                                |
+------------------------+------------+--------------------------------+
| 9.  ลูกถ้วยไ             | []         | ใช้เพื่อรองรับสายไฟฟ้าใต้ดิน          |
| ฟฟ้าแบบรองรับสายไฟฟ้าใต้ดิน |            |                                |
|                        |            |                                |
| (Underground Cable     |            |                                |
| Support)               |            |                                |
+------------------------+------------+--------------------------------+
| 10. ลูกถ้วยไฟฟ้าแบบล้อ     | []         | ใช้เ                            |
|                        |            | ป็นจับยึดสายไฟฟ้าในระบบจำหน่ายแรงดัน |
| (Spool Insulators)     |            | 220 – 380 โวลต์                 |
+------------------------+------------+--------------------------------+
| 11.                    | []         | ใช้ในการตัดต่อระบบไฟฟ้าแรงดันสูง 22  |
| ลูกถ้วยไฟฟ้าแบบฟิวส์คัตเอาท์  |            | – 33 กิโลโวลต์                   |
|                        |            |                                |
| (Fuse Cut Out          |            |                                |
| Insulators)            |            |                                |
+------------------------+------------+--------------------------------+

ทั้งนี้ ผลิตภัณฑ์ลูกถ้วยไฟฟ้าทุกรายการที่บริษัทผลิตนั้นมีคุณสมบัติตามที่มาตรฐานไทยและสากลกำหนด
เช่น American National Standard Institution (ANSI), International
Electrotechnical Commission (IEC), Australian Standard (AS) และ Thailand
Institution of Standard (TIS) เป็นต้น นอกจากนี้
ผลิตภัณฑ์ทั้งหมดของบริษัทยังได้รับการรับรองระบบบริหารงานคุณภาพตามมาตรฐานเลขที่ มอก./ISO
9001:2000 ปัจจุบัน บริษัทนับเป็นผู้ผลิตลูกถ้วยไฟฟ้าเพียงรายเดียวในประเทศไทย
ที่มีสินค้ามาตรฐานครบทุกรายการสำหรับการใช้งานในกิจการไฟฟ้าในประเทศ

บริษัทได้รับการส่งเสริมการลงทุนจากคณะกรรมการส่งเสริมการลงทุน (Board of Investment
of Thailand: BOI ตามพระราชบัญญัติส่งเสริมการลงทุน พ.ศ. 2520 โดยมีรายละเอียดที่สำคัญ
สรุปได้ดังนี้

+---------------+-------------+-------------+-------------+------------+
| บริษัท          | 1.          | 2.          | 3.          | 4.         |
|               | บัต          | วันที่เริ่มใช้สิทธ | เ           | วันที่ครบ     |
|               | รส่งเสริมเลขที่ | ิในบัตรส่งเสริม | พื่อส่งเสริมการ | กำหนดตามข้อ |
|               |             |             | ลงทุนในกิจการ | 5.1 และ    |
|               |             |             |             | 5.2        |
+---------------+-------------+-------------+-------------+------------+
| บมจ. เอเชียน   | 1           | 28 กุมภาพันธ์  | ผล          | 27 กุมภาพันธ์ |
| อินซูเลเตอร์     | 115(2)/2548 | 2548        | ิตดินผสมสำเร็จ | 2556       |
+---------------+-------------+-------------+-------------+------------+
|               | 1           | 12 มิถุนายน   | ผ           | 11 มิถุนายน  |
|               | 478(2)/2553 | 2555        | ลิตลูกถ้วยไฟฟ้า | 2563       |
+---------------+-------------+-------------+-------------+------------+
|               |             |             |             |            |
+---------------+-------------+-------------+-------------+------------+
| 5.            |             |             |             |            |
| สิทธิและ        |             |             |             |            |
| ประโยชน์ที่สำคัญท |             |             |             |            |
| ี่ได้รับการส่งเสริม |             |             |             |            |
+---------------+-------------+-------------+-------------+------------+
| 5.1.          |             |             |             |            |
| ได้รับยกเว้นภา   |             |             |             |            |
| ษีเงินได้นิติบุคคลส |             |             |             |            |
| ำหรับกำไรสุทธิที่ไ |             |             |             |            |
| ด้จากการประกอบ |             |             |             |            |
| กิจการที่ได้รับการ |             |             |             |            |
| ส่งเสริมเป็นเวลา |             |             |             |            |
| 8 ปี           |             |             |             |            |
| โดยที่บัตรส่งเสริม |             |             |             |            |
|               |             |             |             |            |
| เลขที่          |             |             |             |            |
| 1115(2)/2548  |             |             |             |            |
| และ           |             |             |             |            |
| 1478(2)/2553  |             |             |             |            |
| มีก            |             |             |             |            |
| ารจำกัดวงเงินได |             |             |             |            |
| ้รับยกเว้นภาษีเงิน |             |             |             |            |
| ได้นิติบุคคลไม่เกิน |             |             |             |            |
| 11.01         |             |             |             |            |
| ล้านบาทและ     |             |             |             |            |
| 495.91 ล้านบาท |             |             |             |            |
| ตามลำดับ       |             |             |             |            |
+---------------+-------------+-------------+-------------+------------+
| 5.2.          |             |             |             |            |
| ได้รับยกเว้นไ    |             |             |             |            |
| ม่ต้องนำเงินปันผล |             |             |             |            |
| จากกิจการที่ได้รับ |             |             |             |            |
| การส่งเสริมซึ่งได |             |             |             |            |
| ้รับยกเว้นภาษีเงิน |             |             |             |            |
| ได้นิติบุคคลตามข้อ |             |             |             |            |
| 5.1.          |             |             |             |            |
| ไปร           |             |             |             |            |
| วมคำนวณเพื่อเสีย |             |             |             |            |
|               |             |             |             |            |
| ภาษีเงิน        |             |             |             |            |
| ได้ตลอดระยะเวล |             |             |             |            |
| าที่ได้รับการส่งเส |             |             |             |            |
| ริมทุกบัตรส่งเสริม |             |             |             |            |
+---------------+-------------+-------------+-------------+------------+
| 5.3.          |             |             |             |            |
| ไ             |             |             |             |            |
| ด้รับอนุญาตให้นำผ |             |             |             |            |
| ลขาดทุนประจำปีท |             |             |             |            |
| ี่เกิดขึ้นในระหว่าง |             |             |             |            |
| เวลาได้รับยกเว้น |             |             |             |            |
| ภาษีเงินได้ตามข้อ |             |             |             |            |
| 5.1.          |             |             |             |            |
| ไปหักออกจาก    |             |             |             |            |
| กำไรสุทธิที่เกิดขึ้น |             |             |             |            |
|               |             |             |             |            |
| นับแต่วันที่พ้นกำ   |             |             |             |            |
| หนดเวลายกเว้นภ |             |             |             |            |
| าษีเงินได้นิติบุคคล |             |             |             |            |
| เป็นเวลา 5 ปี   |             |             |             |            |
| โดย           |             |             |             |            |
| จะเลือกหักจากกำ |             |             |             |            |
| ไรสุทธิของปีใดปีห |             |             |             |            |
| นึ่งหรือหลายปีก็ได้ |             |             |             |            |
| ทุกบัตรส่งเสริม   |             |             |             |            |
+---------------+-------------+-------------+-------------+------------+

 2. การตลาดและการแข่งขัน 

ภาวะอุตสาหกรรม

อุตสาหกรรมลูกถ้วยไฟฟ้า เป็นอุตสาหกรรมที่ต่อเนื่องมาจากอุตสาหกรรมไฟฟ้า
เนื่องจากลูกถ้วยไฟฟ้าเป็นผลิตภัณฑ์ที่ใช้ประกอบในระบบการส่งและจำหน่ายไฟฟ้า
การเปลี่ยนแปลงของอุปสงค์และอุปทานต่อพลังงานไฟฟ้าย่อมส่งผลกระทบต่อเนื่องมายังอุตสาหกรรมลูกถ้วยไฟฟ้า

โครงสร้างกิจการไฟฟ้าในปัจจุบัน

การจัดหาไฟฟ้า เริ่มต้นตั้งแต่โรงไฟฟ้าซึ่งมักมีสถานที่ตั้งอยู่ห่างไกลจากชุมชนทำการผลิตไฟฟ้า
จากนั้นจึงทำการจัดส่งกำลังไฟฟ้าที่ผลิตได้ผ่านระบบสายส่งไฟฟ้าแรงสูง
มายังบริเวณที่มีความต้องการใช้ไฟฟ้า เช่นชุมชน หรือนิคมอุตสาหกรรม
จากนั้นจึงทำการแปลงแรงดันไฟฟ้าให้ต่ำลงมา
และจัดจำหน่ายผ่านระบบจำหน่ายไฟฟ้าแรงต่ำให้แก่ผู้ใช้ต่อไป หากพิจารณากิจกรรมการจัดหาไฟฟ้า
ให้แก่ผู้บริโภคในลักษณะดังกล่าว เราจึงสามารถแบ่งโครงสร้างของกิจการไฟฟ้าออกได้เป็น 3
ระบบหลักคือ ระบบผลิต (Generation) ระบบส่ง (Transmission) ระบบจำหน่าย
(Distribution) ตามลำดับ

ในปัจจุบันระบบผลิตไฟฟ้าส่วนใหญ่และระบบส่งไฟฟ้าทั้งหมดของประเทศไทยอยู่ในความดูแลของการไฟฟ้าฝ่ายผลิต
(กฟผ.) ส่วนระบบจำหน่ายไฟฟ้าและการบริการ นั้นอยู่ในความดูแลของการไฟฟ้าส่วนภูมิภาค
(กฟภ.) และการไฟฟ้านครหลวง (กฟน.) โดย
กฟผ.ทำการผลิตและส่งไฟฟ้าเกือบทั้งหมดเพื่อขายให้แก่ กฟภ.และ กฟน.
เพื่อจัดจำหน่ายให้แก่ผู้ใช้ต่อไป ส่วน กฟน.
รับผิดชอบการจัดจำหน่ายไฟฟ้าให้แก่ผู้ใช้ไฟฟ้าในเขตกรุงเทพฯ นนทบุรี และสมุทรปราการ ในขณะที่
กฟภ. รับผิดชอบในเขตจังหวัดอื่นๆ ที่เหลือทั้งหมดของประเทศ ซึ่งจะครอบคลุมพื้นที่ประมาณ
510,000 ตารางกิโลเมตร หรือคิดเป็นร้อยละ 99 ของพื้นที่ทั่วประเทศ ในปัจจุบัน
ระบบส่งไฟฟ้าของประเทศอยู่ในระดับที่ไม่เพียงพอซึ่ง กฟภ.กำลังอยู่ในการขยายสายส่งไฟฟ้าแรงสูง
และในการขยายระบบการส่งไฟฟ้าแต่ละครั้งนั้น จะต้องใช้จำนวนลูกถ้วยไฟฟ้า
โดยลูกถ้วยไฟฟ้าส่วนใหญ่ที่ใช้จะเป็นลูกถ้วยไฟฟ้าชนิดที่ทนต่อแรงดันไฟฟ้าในระดับสูง
จึงอาจสรุปได้ว่า ตลาดของอุตสาหกรรมลูกถ้วยไฟฟ้าในประเทศไทย
จะพึ่งพิงความต้องการจากระบบจำหน่ายไฟฟ้าของประเทศ ซึ่งอยู่ในความดูแลของ กฟผ. กฟภ.และ
กฟน. เป็นหลัก สำหรับตลาดส่วนที่เหลืออีกเพียงเล็กน้อยนั้นเป็นของกลุ่มผู้รับเหมา
ซึ่งส่วนหนึ่งเป็นกลุ่มที่รับเหมางานปักเสา พาดสาย และพัฒนาสาธารณูปโภค ให้กับชุมชนขนาดใหญ่
เช่น หมู่บ้านจัดสรร และ นิคมอุตสาหกรรม อีกส่วนหนึ่งเป็นกลุ่มผู้รับเหมาที่รับเหมางานปักเสา
พาดสาย ให้กับ กฟผ. กฟน. และ กฟภ.

ขนาดของตลาดลูกถ้วยไฟฟ้าและแนวโน้มการขยายตัวของอุตสาหกรรมลูกถ้วยไฟฟ้า

ในปัจจุบัน ขนาดของตลาดลูกถ้วยไฟฟ้าในประเทศไทยนั้น มีมูลค่าโดยประมาณ 1,600 ล้านบาท
หรือ คิดเป็นร้อยละ 7-10 ของงบประมาณการปรับปรุงและพัฒนาระบบไฟฟ้าของ กฟภ. และ กฟน.
ในแต่ละปี ทั้งนี้การขยายตัวของอุตสาหกรรมขึ้นอยู่กับปัจจัยสำคัญ ได้แก่ การขยายระบบไฟฟ้าของ
กฟภ. และ กฟน. เพื่อให้มีความมั่นคง เพียงพอ
และเชื่อถือได้เพื่อรองรับความต้องการไฟฟ้าสูงสุดที่เพิ่มสูงขึ้น และ
มีเครือข่ายครอบคลุมไปถึงครัวเรือนของประชาชนทั่วประเทศ

สำหรับแนวโน้มการขยายตัวของอุตสาหกรรมลูกถ้วยไฟฟ้านั้น
คาดว่าจะขยายตัวเพิ่มขึ้นอีกตามแนวโน้มความต้องการพลังงานไฟฟ้าของประเทศที่เพิ่มขึ้น และ
จำนวนครัวเรือนของประชาชนที่เพิ่มขึ้น ตามสภาพเศรษฐกิจซึ่งมีการขยายตัวอย่างต่อเนื่อง

แนวโน้มความต้องการพลังงานไฟฟ้าสูงสุดในอนาคต

การพยากรณ์การใช้ไฟฟ้าเป็นหน้าที่โดยตรงของคณะอนุกรรมการการพยากรณ์ความต้องการไฟฟ้า
ซึ่งประกอบด้วย ผู้แทนการไฟฟ้าทั้ง 3 แห่ง ผู้แทนหน่วยงานราชการที่เกี่ยวข้อง ได้แก่
กรมพัฒนาและส่งเสริมพลังงาน สำนักงานคณะกรรมการพัฒนาการเศรษฐกิจและสังคมแห่งชาติ
สำนักงานสถิติแห่งชาติ สำนักงานคณะกรรมการนโยบายพลังงานแห่งชาติ รวมทั้งผู้ผลิตไฟฟ้าเอกชน
ผู้ใช้ไฟฟ้า ได้แก่ ผู้แทนจากสภาอุตสาหกรรมแห่งประเทศไทย หอการค้าไทย และผู้ทรงคุณวุฒิ
โดยมีผู้แทนสำนักงานคณะกรรมการนโยบายพลังงานแห่งชาติทำหน้าที่ฝ่ายเลขานุการ
ตัวเลขการพยากรณ์การใช้ไฟฟ้าเป็นงานที่มีความสำคัญอย่างมากต่อการวางแผนและกำหนดนโยบายทางด้านไฟฟ้าของประเทศ
เพื่อให้การไฟฟ้าฝ่ายผลิตแห่งประเทศไทย (กฟผ.) การไฟฟ้านครหลวง (กฟน.)
และการไฟฟ้าส่วนภูมิภาค (กฟภ.) นำไปใช้ในการวางแผนขยายกำลังผลิตไฟฟ้า ระบบสายส่ง
และระบบสายจำหน่ายไฟฟ้า เพื่อรองรับความต้องการไฟฟ้าที่จะเกิดขึ้นในอนาคตได้อย่างพอเพียง

3. สภาวะการแข่งขันในอุตสาหกรรมลูกถ้วยไฟฟ้า

ปัจจุบันมีผลิตภัณฑ์ประเภทลูกถ้วยไฟฟ้าพอร์ซเลน ที่มีการกำหนดมาตรฐานผลิตภัณฑ์อุตสาหกรรมแล้ว
จำนวน 7 มาตรฐาน ซึ่งประกอบด้วยรูปแบบผลิตภัณฑ์ประมาณ 21 รูปแบบ ดังนี้

  1. มอก. 227-2525 ลูกถ้วยล้อ : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 2
  รูปแบบ

  2. มอก. 279-2525 ลูกถ้วยก้านตรง : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 3
  รูปแบบ

  3. มอก. 280-2529 ลูกถ้วยยึดโยง : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 4
  รูปแบบ

  4. มอก. 354-2528 ลูกถ้วยแขวน : ปอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 5
  รูปแบบ

  5. มอก. 1251-2537 ลูกถ้วยแท่งก้านตรง : พอร์ซเลน ซึ่งผลิตภัณฑ์ดังกล่าวแบ่งย่อย
  ออกได้เป็น 3 รูปแบบ

  6. มอก. 1077-2535 ลูกถ้วยแท่ง : พอร์ซเลน ซึ่งผลิตภัณฑ์ดังกล่าวแบ่งย่อย ออกได้เป็น 3
  รูปแบบ

  7. มอก. 326-2525 ลูกถ้วยยึดสาย : ปอร์ซเลน

ปัจจุบันมีผู้ผลิตลูกถ้วยไฟฟ้าที่มีผลิตภัณฑ์ที่ได้รับอนุญาตให้ใช้เครื่องหมายมาตรฐานผลิตภัณฑ์อุตสาหกรรมดังกล่าวข้างต้นแล้ว
จำนวน 6 ราย
โดยบริษัทมีรูปแบบผลิตภัณฑ์ที่ได้รับอนุญาตให้ใช้เครื่องหมายมาตรฐานผลิตภัณฑ์อุตสาหกรรมสูงสุด
คือมีจำนวนถึง 18 รูปแบบ

ทั้งนี้
นอกเหนือจากการที่บริษัทมีรูปแบบของผลิตภัณฑ์ที่ได้รับอนุญาตให้ใช้เครื่องหมายมาตรฐานผลิตภัณฑ์อุตสาหกรรมมากที่สุดแล้ว
ผลิตภัณฑ์ของบริษัทยังได้รับการยอมรับจากลูกค้ากลุ่มเป้าหมายเป็นอย่างดี

4. การลงทุนในการวิจัยและพัฒนาเทคโนโลยีในการผลิตและตรวจสอบคุณภาพ

เนื่องจากการผลิตและตรวจสอบคุณภาพลูกถ้วยไฟฟ้าจำเป็นต้องใช้เทคโนโลยีเฉพาะด้านและเทคโนโลยีดังกล่าวไม่มีการซื้อขายกันในตลาดโลก
บริษัทจำเป็นต้องดำเนินการพัฒนาเทคโนโลยีขึ้นมาเอง
ซึ่งบริษัทมีการวิจัยและพัฒนาด้านเทคโนโลยีอย่างต่อเนื่องเป็นระยะเวลานานกว่า 30 ปี
โดยฝ่ายวิจัยและพัฒนาของบริษัท
และสถาบันวิจัยทั้งในและต่างประเทศที่บริษัทได้ว่าจ้างให้ทำการวิจัยและพัฒนาผลิตภัณฑ์ของบริษัท
นอกจากนี้ บริษัทยังมีผู้เชี่ยวชาญทางด้านพลังงานไฟฟ้าจากสถาบันการศึกษาต่างๆ นักธรณีวิทยา
นักวิจัยเซรามิกส์ และวิศวกรให้คำแนะนำและพัฒนาระบบการผลิต
เพื่อให้สินค้าลูกถ้วยไฟฟ้าที่ผลิตได้ของบริษัทมีมาตรฐานสากลและมีการรับรองมาตรฐานการผลิต
และมีเทคโนโลยีการผลิตที่ทันสมัย เท่าเทียมกับลูกถ้วยไฟฟ้าของต่างประเทศ เช่น
ประเทศสหรัฐอเมริกา และประเทศญี่ปุ่น เป็นต้น นอกจากนี้หลังจากบริษัทได้ร่วมทุนกับ PPC
ซึ่งเป็นผู้ผลิตลูกถ้วยไฟฟ้าชั้นนำของโลก PPCAI
ซึ่งเป็นบริษัทร่วมของบริษัทจะได้รับการสนับสนุนและพัฒนาการผลิตตามสัญญาร่วมทุน

5. คุณภาพของผลิตภัณฑ์

บริษัทให้ความสำคัญกับการวิจัยและพัฒนา
เพื่อให้สินค้าหรือผลิตภัณฑ์ของบริษัททุกชนิดเป็นผลิตภัณฑ์ที่มีคุณภาพตามมาตรฐานสากล
และมีอายุการใช้งานที่ยาวนาน
โดยสนับสนุนให้มีการค้นคว้าเพื่อปรับปรุงและพัฒนาคุณภาพของผลิตภัณฑ์อย่างสม่ำเสมอ
ตลอดจนมีระบบการควบคุมคุณภาพที่ดี โดยผลิตภัณฑ์ทุกๆ
ชิ้นจะต้องผ่านการทดสอบคุณสมบัติทุกชนิดตามที่มีมาตรฐานกำหนด
โดยนำไปผ่านกระบวนการตรวจสอบคุณภาพของบริษัท นอกจากนี้
เพื่อเพิ่มความเชื่อมั่นของลูกค้าที่มีต่อคุณภาพของผลิตภัณฑ์
บริษัทยังได้ทำการสุ่มตัวอย่างผลิตภัณฑ์ไปทดสอบตามมาตรฐานสากลที่คณะวิศวกรรมศาสตร์
จุฬาลงกรณ์มหาวิทยาลัย เป็นประจำทุกเดือน ในทุกๆ Batch ของการผลิต นอกจากนี้
สำหรับผลิตภัณฑ์ที่ต้องทำการทดสอบที่ระดับแรงดันไฟฟ้าที่สูงมาก
ซึ่งห้องทดสอบภายในประเทศไม่สามารถทำได้นั้น
บริษัทจะส่งผลิตภัณฑ์ไปทำการทดสอบที่ห้องทดสอบที่มีชื่อเสียงในต่างประเทศ นอกจากนี้
บริษัทยังให้ความสำคัญในการรักษาคุณภาพของสินค้าจนถึงมือลูกค้า
โดยบริษัทได้ออกแบบบรรจุภัณฑ์อย่างดีเพื่อลดการแตกหักเสียหายที่จะเกิดกับผลิตภัณฑ์ขณะขนส่งไปยังคลังสินค้าของลูกค้า

6. รูปแบบของสินค้าที่หลากหลาย

บริษัทสามารถผลิตสินค้าหรือผลิตภัณฑ์ได้หลากหลายรูปแบบ
โดยแต่ละแบบได้รับการออกแบบให้เหมาะกับการติดตั้งใช้งาน
ทั้งในระบบสายส่งไฟฟ้าแรงสูงและระบบจำหน่ายไปยังครัวเรือนและอุตสาหกรรม
ซึ่งสามารถตอบสนองความต้องการใช้งานของลูกค้าได้เป็นอย่างดี

7. การตั้งราคาผลิตภัณฑ์อย่างเหมาะสม

เนื่องจากบริษัทมีการจัดการการผลิตที่ดี ใช้เทคโนโลยีขั้นสูง
ทำให้สามารถขายสินค้าหรือผลิตภัณฑ์ในราคาที่เหมาะสมและแข่งขันได้ในตลาดโลก

8. ลักษณะของลูกค้ากลุ่มเป้าหมาย

ลูกค้ากลุ่มเป้าหมายหลักของบริษัท คือ กฟภ. และ กฟน. และลูกค้ากลุ่มเป้าหมายรอง ได้แก่
ผู้รับเหมา ซึ่งรับเหมางานปักเสาและพาดสายจาก กฟภ. และ กฟน.

 9. กลยุทธ์และนโยบายทางการตลาดที่สำคัญ 

นโยบายผลิตภัณฑ์

บริษัทให้ความสำคัญเกี่ยวกับคุณภาพของสินค้าหรือผลิตภัณฑ์ของบริษัท
โดยบริษัทมีการค้นคว้าเพื่อปรับปรุงและพัฒนาคุณภาพของผลิตภัณฑ์อย่างสม่ำเสมอ
ตลอดจนจัดให้มีระบบการควบคุมคุณภาพที่ดี นอกจากนี้
เพื่อเพิ่มความเชื่อมั่นของลูกค้าที่มีต่อคุณภาพของผลิตภัณฑ์
บริษัทยังได้ส่งตัวอย่างผลิตภัณฑ์ในแต่ละล็อตของการผลิตไปทดสอบตามมาตรฐานสากลที่คณะวิศวกรรมศาสตร์
จุฬาลงกรณ์มหาวิทยาลัย และห้องทดสอบที่มีชื่อเสียงในต่างประเทศ ดังที่ได้กล่าวมาแล้วในตอนต้น

นโยบายราคา

การตั้งราคาของบริษัทจะอ้างอิงกับระบบการจัดซื้อลูกถ้วยไฟฟ้าของลูกค้ากลุ่มเป้าหมายหลักของบริษัท
ได้แก่ กฟภ. และ กฟน. ซึ่งมีระบบการจัดซื้อลูกถ้วยไฟฟ้า
โดยจะมีการกำหนดราคาฐานซึ่งเป็นราคาที่อ้างอิงกับตลาดโลกไว้
แล้วให้เอกชนส่งราคาประมูลเข้ามา ซึ่งที่ผ่านมานั้น
ราคาประมูลที่บริษัทเสนอให้กับลูกค้าจะใกล้เคียงกับราคาตลาดโลก

นโยบายการจำหน่ายและช่องทางการจำหน่าย

บริษัทจำหน่ายลูกถ้วยไฟฟ้าให้กับลูกค้ากลุ่มเป้าหมายหลักของบริษัท โดยวิธีการยื่นซองประมูลราคา
และ/หรือ วิธีการอื่นๆ ซึ่งลูกค้ากลุ่มเป้าหมายหลักของบริษัทเป็นผู้กำหนด
สำหรับลูกค้ากลุ่มเป้าหมายรองนั้น ลูกค้าจะเป็นฝ่ายติดต่อเข้ามายังบริษัทเพื่อให้ยื่นข้อเสนอด้านราคา
ก่อนที่จะทำการสั่งซื้อต่อไป

10. การจัดหาผลิตภัณฑ์

ปัจจุบัน บริษัทมีโรงงานสำหรับผลิตลูกถ้วยไฟฟ้า จำนวน 1 แห่ง ตั้งอยู่ที่ ต. บ้านหม้อ อ. พรหมบุรี
จ. สิงห์บุรี ทั้งนี้ ณ ปัจจุบัน โรงงานดังกล่าวมีกำลังการผลิต 6,000 ตันต่อปี

สำหรับนโยบายในการปรับปรุงประสิทธิภาพของการผลิตและการซ่อมบำรุงนั้น
บริษัทกำหนดให้มีช่วงเวลาที่หยุดเดินเครื่องจักรเพื่อปรับปรุงประสิทธิภาพของการผลิตและการซ่อมบำรุงประมาณ
2 สัปดาห์ต่อปี

วัตถุดิบหลักที่ใช้ในการผลิตลูกถ้วยไฟฟ้า ได้แก่ ดิน วัตถุดิบที่ใช้ผสมในดิน วัสดุประกอบลูกถ้วยไฟฟ้า
(Hardware) และแก๊สเชื้อเพลิง โดยบริษัทมีระเบียบปฏิบัติในการจัดหาวัตถุดิบเหล่านั้น
โดยกำหนดให้พนักงานของบริษัททำการตรวจสอบผู้ขายตามช่วงเวลาที่กำหนด (Supplier
Assessment) ปีละ 1 ครั้ง
เพื่อให้แน่ใจว่าผู้ขายหรือผู้จัดจำหน่ายยังคงรักษาคุณภาพของสินค้าและบริการ
และมีกำลังการผลิตเพียงพอ ตามที่บริษัทต้องการเสมอ ทั้งนี้
บริษัทมีวิธีการในการจัดหาวัตถุดิบหลักดังต่อไปนี้

ดิน (Clay) เป็นวัตถุดิบที่สามารถจัดหาได้จากแหล่งภายในประเทศทั้งหมด โดยสั่งซื้อจากผู้ประกอบการเหมืองแร่ดินซึ่งกระจายตัวกันอยู่ตามแหล่งดินต่างๆ ในประเทศ สำหรับดินประเภทประเภทดินแม่ทานนั้น สามารถจัดหาได้จากแหล่งในจังหวัดลำปาง และจังหวัดระนอง ส่วนดินเหนียว (Plastic Clay) และดินดำ (Ball Clay) นั้น สามารถจัดหาได้จากแหล่งในจังหวัดสุราษฎร์ธานี และนครศรีธรรมราช ทั้งนี้ ปริมาณดินสำรองที่สามารถนำไปใช้ผลิตลูกถ้วยไฟฟ้าในแต่ละแหล่งนั้น ยังมีเหลืออีกเป็นจำนวนมาก

วัตถุดิบที่ใช้ผสมในดิน เช่น อลูมิน่าออกไซด์ (Alumina Oxide) หินฟันม้า (Feldspar) หินผุ (China Stone) ดินขาว (Kaolin) ทรายแก้ว (Silica Sand) และ Talcum ซึ่งเป็นวัตถุดิบที่ใช้ผสมในดินเพื่อให้ดินมีคุณสมบัติการเกาะยึดและแข็งแกร่ง มีอยู่ในหลายจังหวัดของประเทศ เช่น หินฟันม้าจากจังหวัดตากและจังหวัดราชบุรี ดินขาวจากจังหวัดระนอง หินผุจากจังหวัดลำปาง เป็นต้น วัตถุดิบเหล่านี้บางส่วนสามารถจัดหาได้จากแหล่งภายในประเทศ อย่างไรก็ดี มีวัตถุดิบบางประเภทที่จำเป็นต้องนำเข้าจากต่างประเทศ เนื่องจากเป็นแร่ที่ไม่มีอยู่ในประเทศไทย เช่น อลูมิน่าออกไซด์ จึงต้องมีการนำเข้าจากประเทศญี่ปุ่น ออสเตรเลีย และอินเดีย

-   วัสดุประกอบ (Hardware) ได้แก่ วัสดุที่ใช้เป็นส่วนประกอบโลหะของลูกถ้วยไฟฟ้า เช่น
    เหล็กเกาะยึดลูกถ้วย เหล็กปิดหัวท้ายลูกถ้วย เป็นต้น
    บริษัทสั่งซื้อวัสดุประกอบจากทั้งภายในประเทศและต่างประเทศ
    โดยบริษัทจะติดต่อผู้ผลิตโดยตรง เช่น โรงงานเหล็กหล่อ หรือเหล็กปั๊มขึ้นรูป
    โดยผู้ผลิตดังกล่าวจะต้องเข้าใจถึงความต้องการในคุณสมบัติต่างๆ ของลูกถ้วยไฟฟ้า
    เพื่อป้องกันไม่ให้เกิดความผิดพลาดให้การผลิตซึ่งจะมีผลกระทบต่อคุณสมบัติของลูกถ้วยไฟฟ้า

-   แก๊สเชื้อเพลิง (Liquid Petroleum Gas)
    เพื่อใช้เป็นเชื้อเพลิงสำหรับเตาเผาลูกถ้วยไฟฟ้าบริษัทสามารถจัดหาได้จากผู้จัดจำหน่ายภายในประเทศ
    ซึ่งมีจำนวนหลายราย

วัตถุดิบที่บริษัทซื้อจากผู้จัดจำหน่ายวัตถุดิบแต่ละรายนั้น
เป็นวัตถุดิบที่สามารถจัดซื้อได้จากผู้ผลิตรายอื่นๆ ที่มีอยู่ในตลาด
บริษัทจะพิจารณาคัดเลือกซื้อวัตถุดิบจากผู้จัดจำหน่ายวัตถุดิบที่มีผลิตภัณฑ์ที่มีคุณภาพตามมาตรฐานที่บริษัทเป็นผู้กำหนด
และมีการเสนอราคา รวมทั้งเงื่อนไขต่างๆ ได้อย่างเหมาะสมที่สุด

11. ผลกระทบต่อสิ่งแวดล้อม

กระบวนการผลิตของบริษัท มีผลกระทบต่อสิ่งแวดล้อมอยู่ในระดับต่ำ
เนื่องจากวัตถุดิบหลักของบริษัทไม่มีลักษณะเป็นสารเคมีที่มีผลกระทบต่อสภาวะอากาศและน้ำแต่อย่างใด
อย่างไรก็ตาม
บริษัทได้ให้ความสำคัญกับปัญหาในด้านผลกระทบต่อสิ่งแวดล้อมและความปลอดภัยจากการปฏิบัติงานของพนักงาน
โดยการจัดการระบบการผลิตที่ดี ภายในกระบวนการผลิต
และมีการฝึกอบรมให้พนักงานเข้าใจระบบการทำงาน
รวมทั้งการตรวจสุขภาพของพนักงานเป็นประจำ นอกจากนี้ น้ำที่ใช้เป็นส่วนหนึ่งของการผลิต
ทางบริษัทมีระบบกำจัดน้ำเสียที่ได้มาตรฐาน ทำให้ไม่เกิดปัญหาทางด้านมลภาวะต่อสิ่งแวดล้อม

ทั้งนี้ได้มีหน่วยงานราชการ คือ กองตรวจสิ่งแวดล้อมโรงงาน
กรมโรงงานอุตสาหกรรมคอยควบคุมดูแล
ส่งเจ้าหน้าที่เข้ามาตรวจสอบมลภาวะต่อสิ่งแวดล้อมอย่างสม่ำเสมอ โดยประมาณ ปีละ 1-2 ครั้ง
และที่ผ่านมายังไม่เคยมีหนังสือแจ้งว่าบริษัททำให้เกิดปัญหาทางด้านมลภาวะต่อสิ่งแวดล้อมแต่อย่างใด
และจากผลการบันทึกการตรวจโรงงานที่ผ่านมาระบุว่าบริษัทมีระบบกำจัดมลภาวะและรักษาสิ่งแวดล้อมเป็นไปตามมาตรฐาน

นอกจากนี้
บริษัทยังได้จัดให้มีการตรวจวิเคราะห์สภาพแวดล้อมการทำงานเป็นประจำโดยเป็นการดำเนินการตรวจวิเคราะห์โดยเจ้าหน้าที่จากศูนย์ความปลอดภัยในการทำงาน
และศูนย์อนามัยสิ่งแวดล้อมเขต จังหวัดสิงห์บุรี
ซึ่งจะมีการเก็บตัวอย่างน้ำเพื่อวิเคราะห์ปริมาณของเสียที่ปล่อยจากโรงงาน
การตรวจระดับแสงสว่าง การตรวจวัดระดับความดังของเสียง และการตรวจวัดระดับความร้อน

รถยนต์ รถบรรทุก และเครื่องจักรขนาดใหญ่ ของบริษัทฯ ใช้น้ำมัน แก๊สโซฮอล
และน้ำมันไบโอดีเซล เป็นเชื้อเพลิง เพื่อช่วยลดภาวะโลกร้อน
ลดการนำเข้าของน้ำมันจากต่างประเทศ ช่วยพัฒนาเศรษฐกิจ และลดไอเสียจากเครื่องยนต์

12. บริษัทย่อย

บริษัท เอไอ เอนจิเนียริง เซอร์วิเซส จำกัด (AIES) ชื่อเดิมคือ บริษัท อิเลคทริคอล โพรเจคส์
จำกัด (EPC) ก่อตั้งขึ้นเมื่อวันที่ 17 กันยายน 2535
โดยมีวัตถุประสงค์เพื่อดำเนินธุรกิจรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้า
ในปี 2549 บริษัท AI ได้เพิ่มสัดส่วนการลงทุนในบริษัท AIES เป็นถือหุ้นในสัดส่วนร้อยละ 99.84
ของทุนจดทะเบียนจำนวนทั้งสิ้น 200 ล้านบาท

บริษัท เอไอ เอนเนอร์จี จำกัด (มหาชน) (AIE) ก่อตั้งขึ้นเมื่อเดือนตุลาคม 2549
มีทุนจดทะเบียนจำนวนทั้งสิ้น 1,130 ล้านบาท โดย บริษัท เอเชียน อินซูเลเตอร์ จำกัด (มหาชน)
ถือหุ้นในสัดส่วนร้อยละ 59.59
มีวัตถุประสงค์เพื่อประกอบกิจการผลิตและจำหน่ายน้ำมันพืชและพลังงานทดแทน น้ำมันไบโอดีเซล
โดยมีโรงงานผลิตตั้งอยู่ที่อำเภอกระทุ่มแบน จังหวัดสมุทรสาคร

13. บริษัทร่วมทุน

บริษัท พีพีซี เอเชียน อินซูเลเตอร์ จำกัด (PPCAI) ก่อตั้งขึ้นเมื่อวันที่ 23 กุมภาพันธ์ 2547
โดยมีทุนจดทะเบียนจำนวนทั้งสิ้น 263 ล้านบาท PPCAI เป็นบริษัทร่วมทุนระหว่างบริษัท เอเชียน
อินซูเลเตอร์ จำกัด (มหาชน) และบริษัท PPC Insulators Holding GmbH (PPC)
ประเทศออสเตรีย โดยมีสัดส่วนการถือหุ้นในอัตราร้อยละ 25.10 และร้อยละ 74.90 ตามลำดับ
โดย PPC ลงทุนผ่านบริษัทย่อยที่ PPC ถือหุ้นอยู่ร้อยละ 100 ได้แก่บริษัท Porzellanfabrik
Frauenthal Insulators GmbH (PFI)
ซึ่งเป็นบริษัทผู้ผลิตและจำหน่ายลูกถ้วยไฟฟ้าในทวีปยุโรป มีสำนักงานใหญ่ตั้งอยู่ที่ประเทศออสเตรีย

บริษัทและ PPC ได้ร่วมลงนามในสัญญาร่วมทุนเมื่อวันที่ 30 มกราคม 2547
โดยมีวัตถุประสงค์การก่อตั้ง PPCAI เพื่อผลิตและจำหน่ายลูกถ้วยไฟฟ้าให้กับบริษัท และ PFI
หรือธุรกิจอื่นที่บริษัทและ PFI ได้มีการตกลงร่วมกันในอนาคต
และได้มีกำหนดเขตการค้าให้บริษัทมีสิทธิที่จะจำหน่ายสินค้าในเขตประเทศไทย ลาว พม่า กัมพูชา
และเวียดนาม ในขณะที่ PFI มีสิทธิที่จะจำหน่ายสินค้าได้ในประเทศอื่นๆ ทั่วโลกยกเว้น 5
ประเทศที่ได้ให้สิทธิบริษัทเป็นผู้จำหน่ายสินค้า ทั้งนี้การกำหนดเขตการจำหน่ายสินค้าดังกล่าว
จะต้องสอดคล้องกับแผนธุรกิจประจำปีของ PPCAI
ซึ่งจะต้องกำหนดขึ้นโดยได้รับความเห็นชอบจากที่ประชุมคณะกรรมการบริษัท
และที่ประชุมสามัญประจำปีผู้ถือหุ้น

สำหรับนโยบายในการผลิตและจำหน่ายสินค้านั้น PPCAI
จะมุ่งเน้นการผลิตลูกถ้วยไฟฟ้าตามมาตรฐาน ANSI และ IEC
ที่นอกเหนือจากผลิตภัณฑ์ที่มีอยู่แล้วในสายผลิตภัณฑ์ปัจจุบันของบริษัท
จะเป็นการนำเอาเทคโนโลยีการผลิตที่มีอยู่เดิมของบริษัทมาปรับปรุงและผสมผสานกับเทคโนโลยีของทั้งสองบริษัท

การวิจัยและพัฒนา

เนื่องจากเทคโนโลยีการผลิตลูกถ้วยไฟฟ้าให้มีคุณภาพเทียบเท่ามาตรฐานสากลเป็นเทคโนโลยีการผลิตเซรามิกส์ขั้นสูง
ซึ่งมีความสลับซับซ้อนทางเทคนิคในการผลิตมากกว่าการผลิตภาชนะเครื่องใช้และเครื่องสุขภัณฑ์ซึ่งเป็นเทคโนโลยีการผลิตเซรามิกส์ขั้นต้น
โดยในช่วงตลอดระยะเวลากว่า 30 ปีที่ผ่านมาเทคโนโลยี Know-How
ตลอดจนเทคนิคในการผลิตและการตรวจสอบคุณภาพการผลิตของผลิตภัณฑ์ลูกถ้วยไฟฟ้าไม่มีการซื้อขายกันในอุตสาหกรรมทั่วไปแต่อย่างไร

การวิจัยและพัฒนาจึงมีความสำคัญอย่างยิ่งต่อการพัฒนาผลิตภัณฑ์ของบริษัท
ทีมงานวิจัยและผู้บริหารของบริษัทได้ทุ่มเทในการค้นคว้า วิจัย
และพัฒนาอย่างต่อเนื่องมาตลอดระยะเวลานานกว่า 30 ปี เพื่อให้ได้มาซึ่งเทคโนโลยี Know-How
ในการผลิต เทคนิคการผลิต การตรวจสอบคุณภาพผลิตภัณฑ์
ตลอดจนเทคโนโลยีในการตรวจสอบคุณภาพวัตถุดิบ

บริษัท ได้มีการนำวัตถุดิบจากแหล่งวัตถุดิบต่างๆ ทั้งในประเทศและต่างประเทศ
มาทำการวิจัยทดสอบเพื่อคัดสรรวัตถุดิบที่มีคุณภาพตามเกณฑ์มาตรฐานที่บริษัทกำหนด
และเป็นการจัดหาแหล่งวัตถุดิบสำรองในกรณีที่แหล่งที่ใช้อยู่ในปัจจุบันมีปัญหาการขาดแคลน
ปัญหาด้านคุณภาพวัตถุดิบที่เปลี่ยนแปลง
หรือปัญหาอื่นใดจนเป็นเหตุทำให้ไม่สามารถจัดหาวัตถุดิบให้แก่บริษัท ได้
รวมถึงการคิดค้นพัฒนาและประดิษฐ์เครื่องมือและอุปกรณ์ในการทดสอบคุณภาพของผลิตภัณฑ์และวัตถุดิบขึ้นมาเองในบางส่วน
เพื่อทดแทนจากเดิมที่ต้องใช้บริการในการทดสอบคุณภาพของผลิตภัณฑ์และวัตถุดิบจากหน่วยงานภายนอกแทบทั้งสิ้น
เป็นการลดต้นทุนค่าใช้จ่ายในการทดสอบ นอกจากนี้ทางบริษัท ยังได้มีการค้นคว้า วิจัย
และพัฒนาจัดหาวัตถุดิบใหม่ๆ
ที่มีต้นทุนที่ต่ำกว่าและจัดหาได้โดยง่ายมาทดแทนวัตถุดิบเดิมซึ่งมีราคาแพงกว่า

ทั้งนี้ทางบริษัท
ยังได้มีนโยบายในการจัดส่งบุคคลากรในระดับบริหารไปดูงานยังบริษัทชั้นนำในกลุ่มอุตสาหกรรมเดียวกันในต่างประเทศโดยสม่ำเสมอ
เพื่อศึกษาแลกเปลี่ยนความรู้ทางด้านเทคนิคต่างๆ
เพื่อนำมาพัฒนาปรับปรุงเทคนิคและกระบวนการผลิตของบริษัทให้มีประสิทธิภาพที่ดียิ่งขึ้น
ลดต้นทุนการผลิตและการสูญเสียในขั้นตอนระหว่างการผลิตให้ต่ำลง
อันจะนำไปสู่การบรรลุถึงเป้าหมายสำคัญในการสร้างการพัฒนาที่ไม่หยุดนิ่งของผลิตภัณฑ์
ความเจริญเติบโตที่มั่นคงของบริษัท และผลตอบแทนที่เพิ่มมูลค่าอย่างยั่งยืนแก่ผู้ถือหุ้น

หน่วย : ล้านบาท

  ---------------------- ---------------- ---------------- --------------
                         พ.ศ. 2558        พ.ศ. 2557        พ.ศ. 2556

  ค่าวิจัยและพัฒนา           6.14             5.74             5.94
  ---------------------- ---------------- ---------------- --------------

3. ปัจจัยความเสี่ยง

บริษัท มีนโยบายที่จะจัดการความเสี่ยง รวมถึงบริษัทย่อยให้อยู่ในระดับต่ำที่สุด

1.1 ความเสี่ยงในการประกอบธุรกิจ

ธุรกิจลูกถ้วยไฟฟ้า

บริษัทเป็นผู้นำในการผลิตและจำหน่ายลูกถ้วยไฟฟ้าซึ่งใช้ในกิจการไฟฟ้าและพลังงาน โดยมีลูกค้าหลัก
คือ

การไฟฟ้าส่วนภูมิภาค (กฟภ.) และการไฟฟ้านครหลวง(กฟน.)
และจากโครงสร้างของอุตสาหกรรมไฟฟ้าภายในประเทศทั้ง กฟภ. และ กฟน.
เป็นรัฐวิสาหกิจที่ผูกขาดการดำเนินการเกือบทั้งสิ้น
ซึ่งตามโครงสร้างดังกล่าวการขยายตัวของธุรกิจที่เกี่ยวข้องในอุตสาหกรรมนี้จึงขึ้นอยู่กับการดำเนินการของกลุ่มรัฐวิสาหกิจดังกล่าว
ดังนั้นหากกลุ่มลูกค้าหลักดังกล่าวมีการเปลี่ยนแปลง เพิ่มลด หรือยกเลิกการสั่งซื้อสินค้า
ก็จะส่งผลกระทบต่อรายได้ และผลกำไร ของบริษัท

อย่างไรก็ตามการดำเนินกิจการและการขยายโครงการต่างๆ ของ กฟภ. และกฟน.นั้น
เป็นไปตามแผนนโยบายการก่อสร้างและพัฒนาระบบไฟฟ้าและพลังงานของประเทศ
ซึ่งจะสอดคล้องกับการขยายตัวของเศรษฐกิจโดยรวมภายในประเทศ
โดยในปัจจุบันยังคงมีแนวโน้มการขยายตัวที่เพิ่มขึ้นอย่างต่อเนื่อง และประกอบกับทั้ง กฟภ. และ
กฟน. มีหลักเกณฑ์ในกระบวนการคัดสรรผู้จำหน่ายสินค้าในขั้นตอนการจัดซื้อที่ชัดเจนและโปร่งใส
โดยสินค้าที่จัดซื้อนั้นจะต้องเป็นสินค้าที่มีคุณภาพในระดับมาตรฐานสากล
ซึ่งผลิตภัณฑ์ลูกถ้วยไฟฟ้าทุกรายการที่บริษัทผลิตและจำหน่ายมีคุณภาพและคุณสมบัติที่ดีกว่าหรือเทียบเท่าตามมาตรฐานสากลที่ได้รับการรับรองจากทั้งสถาบันในประเทศและต่างประเทศ
อาทิเช่น American National Standard Institution (ANSI), International
Electrotechnical Commission (IEC), Australian Standard (AS) และ Thailand
Institution of Standard (TIS) เป็นต้น
นอกจากนี้ผลิตภัณฑ์ของบริษัทยังได้รับการรับรองระบบบริหารงานคุณภาพตามมาตรฐานเลขที่
มอก./ISO 9001:2000
ทั้งยังเป็นผู้ผลิตลูกถ้วยไฟฟ้าเพียงรายเดียวในประเทศไทยที่มีสินค้ามาตรฐานครบทุกรายการสำหรับการใช้งานในกิจการไฟฟ้าภายในประเทศ
และด้วยประวัติและความสัมพันธ์ในการทำธุรกิจการค้าร่วมกันมาเป็นระยะเวลาต่อเนื่องนานกว่า 30
ปี สินค้าของบริษัทจึงเป็นที่เชื่อถือและยอมรับของ กฟภ. และ กฟน.

ความเสี่ยงจากการเข้ามาแข่งขันในตลาดภายในประเทศของผู้ผลิตรายใหม่
บริษัทอาจมีความเสี่ยงจากการเข้ามาแข่งขันในอุตสาหกรรมของผู้ผลิตรายใหม่
ทั้งจากผู้ผลิตในประเทศและผู้ผลิตจากต่างประเทศ
โดยจากข่าวสารข้อมูลผลประกอบการที่เปิดเผยต่อสาธารณะชน
และจากการที่ปัจจุบันมีผู้ผลิตลูกถ้วยไฟฟ้าในประเทศจำนวนน้อยราย
อาจเป็นการดึงดูดความสนใจของผู้ประกอบการรายใหม่ทั้งจากในประเทศและต่างประเทศ
ซึ่งเป็นผู้ผลิตลูกถ้วยไฟฟ้าชั้นนำของโลกได้แก่ ผู้ผลิตจากประเทศสหรัฐอเมริกา และประเทศญี่ปุ่น
โดยการเข้ามาแข่งขันในตลาดภายในประเทศของผู้ผลิตรายใหม่ดังกล่าวนั้น
อาจทำให้บริษัทในการสูญเสียส่วนแบ่งทางการตลาดและยอดขายได้

อย่างไรก็ตามทางบริษัทคาดว่าจะมีความเสี่ยงจากการเข้ามาแข่งขันในตลาดภายในประเทศของผู้ผลิตรายใหม่ในระดับที่ต่ำ
เนื่องจากเทคโนโลยีการผลิตลูกถ้วยไฟฟ้าให้มีคุณภาพเทียบเท่ามาตรฐานสากลนั้น
เป็นเทคโนโลยีการผลิตเซรามิกส์ชั้นสูง
ซึ่งจะแตกต่างกันอย่างสิ้นเชิงกับเทคโนโลยีเซรามิกส์ขั้นต้นที่ใช้ในการผลิตภาชนะถ้วยชามและเครื่องสุขภัณฑ์
เทคโนโลยี Know-How
ตลอดจนเทคนิคในการผลิตและตรวจสอบคุณภาพสินค้าที่บริษัทใช้ในกระบวนการผลิตในปัจจุบันนั้น
เป็นผลงานที่เกิดจากการทุ่มเทค้นคว้า วิจัย และพัฒนา
ของทีมงานวิจัยและผู้บริหารของบริษัทอย่างต่อเนื่องมาโดยตลอดระยะเวลานานกว่า 30 ปี
นอกจากนี้ทางบริษัทได้มีนโยบายในการจัดส่งบุคคลากรในระดับบริหารไปดูงานยังบริษัทชั้นนำในกลุ่มอุตสาหกรรมเดียวกันที่ต่างประเทศ
เพื่อศึกษาแลกเปลี่ยนความรู้ทางด้านเทคนิค เพื่อนำมาปรับปรุงและพัฒนากระบวนการผลิตของบริษัท
เพื่อให้ได้ผลิตภัณฑ์ที่มีคุณภาพเทียบเท่ามาตรฐานสากล และมีต้นทุนการผลิตที่ต่ำ
จึงเป็นการยากอย่างยิ่งที่ผู้ผลิตรายใหม่จะสามารถทำการพัฒนาเทคโนโลยีและสามารถแข่งขันกับบริษัทได้ในระยะเวลาอันสั้น

และสำหรับกรณีที่บริษัทผู้ผลิตจากต่างประเทศอาจจะเข้ามาตั้งบริษัทร่วมทุนกับบริษัทไทย
เพื่อแข่งขันในตลาดภายในประเทศนั้น มีความเป็นไปได้ไม่มากนัก
เนื่องจากในการทำสัญญาร่วมทุนนั้น จะต้องมีการถ่ายทอดเทคโนโลยีระหว่างกัน
เพื่อผสมผสานเทคโนโลยี Know-How ตลอดจนเทคนิคในการผลิตต่างๆ สำหรับบริษัทร่วมทุน
ซึ่งในปัจจุบัน ผู้ผลิตภายในประเทศที่มีศักยภาพในระดับดังกล่าวมีเพียงไม่กี่ราย
นอกจากนี้ในปัจจุบันบริษัทยังได้ทำสัญญาร่วมลงทุนกับกลุ่มบริษัท PPC Insulators
ซึ่งเป็นหนึ่งในผู้ผลิตลูกถ้วยไฟฟ้าชั้นนำของโลก และมีประสบการณ์ในการผลิตลูกถ้วยไฟฟ้ามามากกว่า
100 ปี
การร่วมลงทุนดังกล่าวนอกจากจะเป็นการช่วยเพิ่มศักยภาพของบริษัทในการแข่งขันกับบริษัทที่เกิดจากการร่วมลงทุนระหว่างผู้ผลิตจากต่างประเทศกับบริษัทไทยที่อาจเกิดขึ้นในอนาคต
และยังเป็นการช่วยลดจำนวนคู่แข่งขันรายใหญ่จากต่างประเทศที่อาจเข้ามาร่วมลงทุนกับบริษัทอื่นอีกด้วย
โดยบริษัทได้ถือหุ้นในอัตราส่วน 25.10%
ซึ่งจะเน้นการผลิตเพื่อส่งออกไปยังกลุ่มลูกค้าในทวีปยุโรปและอเมริกา
ด้วยศักยภาพและแนวนโยบายดังกล่าวของบริษัท
ทำให้เป็นการลดและกระจายความเสี่ยงจากการพึ่งพิงลูกค้ารายใหญ่จำนวนน้อยรายให้อยู่ในระดับที่ต่ำ

สำหรับบริษัทผู้ผลิตลูกถ้วยไฟฟ้าจากต่างประเทศนั้น มีข้อจำกัดในเงื่อนไขการแข่งขันยิ่งขึ้นไปอีก
กล่าวคือ เนื่องจากลูกค้าหลักของอุตสาหกรรมลูกถ้วยไฟฟ้าคือ กฟภ. และ กฟน.
ซึ่งเป็นหน่วยงานรัฐวิสาหกิจที่จะต้องปฏิบัติตามระเบียบของสำนักนายกรัฐมนตรีว่าด้วยการพัสดุ
กำหนดให้ใช้วัตถุดิบหรือสินค้าที่ผลิตภายในประเทศเป็นหลัก และประกอบกับในปัจจุบัน
รัฐบาลมีนโยบายที่จะไม่ใช้เงินกู้จากต่างประเทศ ทำให้ กฟภ. และ กฟน.
ไม่ถูกจำกัดอยู่ภายใต้เงื่อนไขที่ต้องให้สิทธิแก่ประเทศเจ้าของเงินกู้ในการเข้าร่วมประมูลงาน
ทำให้บริษัทผู้ผลิตลูกถ้วยไฟฟ้าจากต่างประเทศไม่สามารถเข้าร่วมแข่งขันประกวดราคาได้

ความเสี่ยงจากการแข่งขันในอุตสาหกรรม เนื่องจากลูกค้าหลักของอุตสาหกรรมลูกถ้วยไฟฟ้าได้แก่
กฟภ. และ กฟน.
ซึ่งเป็นหน่วยงานรัฐวิสาหกิจที่จะต้องเปิดให้มีการยื่นซองประมูลราคาในการจัดซื้อสินค้า
จึงมีความเป็นไปได้ที่บริษัทอาจจะมีความเสี่ยงจากการแข่งขันอย่างรุนแรงกับบริษัทคู่แข่งภายในอุตสาหกรรมเดียว
อันอาจจะนำมาซึ่งการตัดราคาเพื่อแย่งชิงส่วนแบ่งทางการตลาด
ทำให้บริษัทอาจมียอดขายหรือส่วนแบ่งทางการตลาดที่ลดลง

แต่ทั้งนี้เมื่อเปรียบเทียบกันในระหว่างกลุ่มบริษัทผู้ผลิตลูกถ้วยไฟฟ้าภายในประเทศ
บริษัทเป็นผู้ผลิตลูกถ้วยไฟฟ้าเพียงรายเดียวในประเทศที่มีสินค้ามาตรฐานครบทุกรายการสำหรับการใช้งานในกิจการไฟฟ้าภายในประเทศ
และมีสินค้าบางชนิดที่มีเทคโนโลยีการผลิตขั้นสูงซึ่งได้มีการคิดค้นพัฒนาขึ้นมาเองโดยฝ่ายวิจัยและพัฒนาของบริษัท
และได้ทำการจดสิทธิบัตรของสินค้าชนิดดังกล่าวไว้แล้ว
จากการวิจัยค้นคว้ามาโดยตลอดระยะเวลาที่ได้มีการดำเนินกิจการ
ทำให้บริษัทสามารถมีกระบวนการผลิตที่มีประสิทธิภาพโดยได้มีต้นทุนการผลิตที่ต่ำลง
และสามารถลดเปอร์เซ็นต์ของเสียจากกระบวนการผลิตได้ในอัตราที่ต่ำ
ด้วยศักยภาพดังกล่าวบริษัทจึงมีความสามารถในการแข่งขันที่สูงกว่าคู่แข่งรายอื่นๆ
ในอุตสาหกรรมเดียวกัน

บริษัท ได้จัดให้มีการทำประกันทรัพย์สินและประกันภัยเพิ่มเติมในกรณีที่บริษัทต้องหยุดดำเนินการ
(Business Interruption) ทั้งของบริษัท และบริษัทย่อยทุกบริษัท

ธุรกิจด้านวิศวกรรม

บริษัท เอไอ เอนจิเนียริง เซอร์วิเซส จำกัด ซึ่งประกอบกิจการในกลุ่มธุรกิจที่แตกต่าง
คือเป็นการรับเหมาก่อสร้างและติดตั้งสถานีไฟฟ้าย่อยและสายส่งกำลังไฟฟ้าแรงสูงโดยมีลูกค้าหลักคือการไฟฟ้าส่วนภูมิภาค(กฟภ.)
และจากโครงสร้างของอุตสาหกรรมไฟฟ้าภายในประเทศทั้ง กฟภ.
เป็นรัฐวิสาหกิจที่ผูกขาดการดำเนินการเกือบทั้งสิ้น
ซึ่งตามโครงสร้างดังกล่าวการขยายตัวของธุรกิจที่เกี่ยวข้องในอุตสาหกรรมนี้จึงขึ้นอยู่กับการดำเนินการของกลุ่มรัฐวิสาหกิจดังกล่าว
อย่างไรก็ตามการดำเนินกิจการและการขยายโครงการก่อสร้างและติดตั้งสถานีไฟฟ้าย่อยและสายส่งกำลังไฟฟ้าแรงสูงต่างๆ
ของการของ กฟภ. นั้น
เป็นไปตามแผนนโยบายการก่อสร้างและพัฒนาระบบไฟฟ้าและพลังงานของประเทศ
ซึ่งจะสอดคล้องกับการขยายตัวของเศรษฐกิจโดยรวมภายในประเทศ
โดยในปัจจุบันยังคงมีแนวโน้มการขยายตัวที่เพิ่มขึ้นอย่างต่อเนื่อง และประกอบกับทั้ง กฟภ.
มีหลักเกณฑ์ในกระบวนการคัดสรรบริษัทที่มีคุณสมบัติ ประสบการณ์
และความสามารถในการจัดการโครงการก่อสร้างขนาดใหญ่นี้
จึงทำให้การแข่งขันในธุรกิจด้านการก่อสร้างและติดตั้งสถานีไฟฟ้าย่อยและสายส่งกำลังไฟฟ้าแรงสูงไม่รุนแรงเนื่องจากมีผู้ประกอบการที่มีคุณสมบัติตามข้อกำหนดมีจำนวนน้อยราย
อีกทั้งบริษัท
ได้ให้การบริการงานด้านวิศวกรรมไปยังภาคเอกชนเพื่อรับเหมาก่อสร้างระบบไฟฟ้าแรงสูงให้โรงงานอุตสาหกรรม
หรือที่อยู่อาศัยเป็นการลดและกระจายความเสี่ยงจากการพึ่งพิงลูกค้ารายใหญ่จำนวนน้อยรายให้อยู่ในระดับที่ต่ำ
รวมทั้งการตกลงราคาอุปกรณ์ที่ใช้ในการก่อสร้างให้อยู่ในวงเงินที่กำหนดสำหรับทุกโครงการก่อสร้างรวมถึงการทำประกันภัย
อุบัติเหตุและการถูกโจรกรรมในระหว่างการก่อสร้างทุกโครงการด้วย

ธุรกิจด้านน้ำมันพืชและพลังงานทดแทน

บริษัท เอไอ เอนเนอร์จี จำกัด
ซึ่งประกอบกิจการผลิตและจำหน่ายน้ำมันพืชและพลังงานทดแทนน้ำมันไบโอดีเซล
จากการที่ภาครัฐให้การสนับสนุนการใช้พลังงานทดแทนแต่ความเชื่อมั่นในการใช้งานของผู้ใช้ยังอยู่ในระดับที่ต่ำ
ทำให้ความต้องการน้ำมันไบโอดีเซลยังอยู่ในระดับต่ำ
แต่เนื่องจากราคาน้ำมันดิบและความต้องการใช้พลังงานยังมีความต้องการสูงทำให้แนวโน้มความต้องการพลังงานทดแทนมีเพิ่มขึ้นได้ในอนาคต
และเป็นการลดสภาวะโลกร้อนลงได้เมื่อมีการใช้พลังงานทดแทนมากขึ้นซึ่งจะเป็นผลดีกับธุรกิจพลังงานทดแทน
ตามนโยบายของรัฐที่การส่งเสริมการใช้พลังงานทดแทน โดยได้กำหนดให้ตั้งแต่วันที่ 1 กุมภาพันธ์
2551 เป็นต้นไปให้น้ำมันดีเซลที่จำหน่ายในประเทศไทยจะต้องมีน้ำมันไบโอดีเซลผสมอยู่ไม่ต่ำกว่า
1.5 – 7 % ซึ่งจะนำมาของความต้องการใช้น้ำมันไปโอดีเซลมากขึ้นตามลำดับ
แต่จะเป็นความเสี่ยงของบริษัท ที่อาจจะมีบริษัท
ผลิตน้ำมันเชื้อเพลิงหันมาผลิตน้ำมันไบโอดีเซลใช้เอง

จากการที่บริษัทได้ลงทุนในการวิจัยและค้นคว้าเพื่อพัฒนาระบบการกลั่นน้ำมันปาล์มดิบเป็นน้ำมันพืชเพื่อการบริโภค
และเป็นน้ำมันเชื้อเพลิงไบโอดีเซล
บริษัทประสบความสำเร็จให้การปรับปรุงให้การผลิตเป็นระบบต่อเนื่องได้ซึ่งปกติการผลิตน้ำมันไบโอดีเซลจะเป็นระบบที่ไม่ต่อเนื่อง
ซึ่งระบบต่อเนื่องสามารถลดค่าใช้จ่ายในการผลิตลงได้
รวมถึงการนำกลับมาใช้ใหม่ของสารที่ใช้ในการผลิตคือ เมทานอล
และผลผลิตที่ได้นอกเหนือจากไบโอดีเซล ยังสามารถทำรายได้ให้กับบริษัทด้วย

น้ำมันพืชเป็นสินค้าที่มีการแข่งขันสูงและถูกกำหนดราคาเพดานสูงสุดไว้โดยภาครัฐ
และเนื่องจากน้ำมันปาล์มดิบเป็นสินค้าโภคภัณฑ์ ราคาจะขึ้นและลงตามราคาของตลาดโลก
ซึ่งเป็นความเสี่ยงที่บริษัทจะเกิดการขาดทุนจากสินค้าคงคลังได้หากราคาน้ำมันปาล์มดิบเกิดการผันผวน

บริษัท
ให้ความสำคัญกับการบริหารความเสี่ยงโดยการตรวจสอบเครื่องจักรอุปกรณ์ต่างๆของทุกหน่วยการผลิตตามระยะเวลาที่กำหนด
(Preventive Maintenance) บริษัท
ได้มีการซื้อประกันภัยคุ้มครองความเสี่ยงสำหรับทรัพย์สินหลักที่ใช้ในการดำเนินธุรกิจทั้งหมด
และได้ทำประกันภัยเพิ่มเติมในกรณีที่บริษัทต้องหยุดดำเนินการ (Business Interruption)

2.  ความเสี่ยงทางด้านวัตถุดิบ

ธุรกิจลูกถ้วยไฟฟ้า

การผลิตผลิตภัณฑ์ลูกถ้วยไฟฟ้าของบริษัท เอเชียน อินซูเลเตอร์ จำกัด (มหาชน)
มีวัตถุดิบหลักที่ใช้ในการผลิตอยู่ 4 ชนิดได้แก่ ดิน วัตถุดิบที่ใช้ผสมในดิน วัสดุโลหะประกอบ
และแก๊สเชื้อเพลิง

ในส่วนของความเสี่ยงจากการจัดหาวัตถุดิบ
บริษัทได้มีแนวทางในการป้องกันหรือลดความเสี่ยงโดยการสืบหาแหล่งวัตถุดิบจากผู้จำหน่ายทั้งจากแหล่งในประเทศและต่างประเทศ
และหลังจากที่ได้มีการตรวจสอบราคาและคุณภาพของวัตถุดิบซึ่งต้องได้ตามเกณฑ์มาตรฐานในการผลิตของบริษัทแล้ว
ทางบริษัทก็จะทำการสั่งซื้อในปริมาณที่มากเพียงพอต่อการผลิตในช่วงระยะเวลาหนึ่ง
วัตถุดิบที่มีในประเทศสามารถนำมาใช้งานได้เป็นระยะเวลากว่า 50 ปี
ซึ่งบริษัทผู้จำหน่ายวัตถุดิบรายที่บริษัทติดต่อสั่งซื้ออยู่ในปัจจุบันนั้น
ได้มีการติดต่อซื้อขายและมีความสัมพันธ์อันดีทางธุรกิจกันมาเป็นระยะเวลานานกว่า 30 ปี
จึงมีโอกาสเป็นไปได้น้อยมากที่บริษัทผู้จำหน่ายวัตถุดิบรายปัจจุบันจะงดจำหน่ายวัตถุดิบให้แก่บริษัท

สำหรับความเสี่ยงจากความผันผวนของราคาวัตถุดิบหลักนั้น
ในส่วนของดินและวัตถุดิบที่ใช้ผสมในดินจะมีความผันผวนของราคาไม่มากนัก
เนื่องจากมีแหล่งจำหน่ายอยู่หลายแห่งทั้งในประเทศและต่างประเทศ
บริษัทสามารถทำการคัดสรรได้ตามความเหมาะสมของคุณภาพและราคาในส่วนของราคาวัสดุโลหะประกอบและแก๊สเชื้อเพลิงนั้นจะมีความผันผวนตามอุปสงค์และอุปทานของตลาดโลก
โดยเฉพาะอย่างยิ่งราคาแก๊สเชื้อเพลิงจะมีความผันผวนตามราคาน้ำมันซึ่งเปลี่ยนแปลงตามราคาตลาดโลก
แต่ปัจจุบันราคาแก๊สเชื้อเพลิงบริษัทจ่ายในราคาปกติซึ่งไม่มีการชดเชยจากภาครัฐอยู่แล้ว
หากมีการลอยตัวแก๊สเชื้อเพลิงก็มีผลกระทบกับบริษัทในส่วนน้อย

ด้วยปัจจัยความเสี่ยงดังกล่าว
บริษัทได้มีแนวทางในการป้องกันหรือลดความเสี่ยงโดยให้มีการสืบหาและคัดสรรผู้จำหน่ายหรือแหล่งวัตถุดิบสำรองทั้งจากแหล่งในประเทศและต่างประเทศ
รวมทั้งได้มีการวางแผนระยะยาวในการผลิตและสั่งซื้อวัตถุดิบมาสำรองไว้ล่วงหน้าในปริมาณที่คาดการณ์ว่าจะต้องใช้ในอนาคต
ซึ่งแนวทางดังกล่าวทำให้บริษัทสามารถทำการต่อรองราคาวัตถุดิบได้ในราคาที่ต่ำลงเนื่องจากมีปริมาณการสั่งซื้อที่มากเพียงพอ
และเป็นการสำรองไว้ในกรณีที่เกิดความเสี่ยงขึ้น
บริษัทก็จะยังคงมีวัตถุดิบใช้ในการผลิตเป็นระยะเวลาหนึ่ง
ทำให้มีเวลาในการสืบหาและสั่งซื้อจากแหล่งจำหน่ายอื่นได้ทันต่อความต้องการ
ส่วนราคาแก๊สเชื้อเพลิงจะมีความผันผวนตามราคาน้ำมันซึ่งเปลี่ยนแปลงตามราคาตลาดโลกนั้น
หากมีการลอยตัวแก๊สเชื้อเพลิงก็มีผลกระทบกับบริษัทเพียงส่วนน้อยเนื่องจากค่าเชื้อเพลิงที่ใช้เป็นราคาปกติซึ่งไม่มีการชดเชยจากภาครัฐอยู่แล้วเนื่องเป็นแก๊สเชื้อเพลิงที่ในภาคอุตสาหกรรม

ธุรกิจพลังงานทดแทน

บริษัท เอไอ เอนเนอร์จี จำกัด มีความเสี่ยงของการขาดแคลนวัตถุดิบ
การผลิตน้ำมันไบโอดีเซลต้องใช้น้ำมันปาล์มเป็นวัตถุดิบ ซึ่งราคาและปริมาณจะขึ้นอยู่กับฤดูกาล
การนำเข้าของน้ำมันปาล์มสามารถทำได้แต่จะต้องเสียภาษีนำเข้าถึงร้อยละ 140

บริษัทได้ลดความเสี่ยงลงโดยการปรับปรุงการผลิตเพื่อใช้วัตถุดิบอย่างอื่นได้เช่นไขมันปาล์ม
ซึ่งเป็นผลิตผลที่ได้นอกเหนือจากการกลั่นน้ำมันปาล์มเพื่อการบริโภค
และสามารถนำเข้าจากต่างประเทศได้โดยเสียภาษีในอัตราที่ต่ำ
และบริษัทมีถังที่ใช้ในการจัดเก็บน้ำมันปาล์มได้จำนวนมากพอทำให้บริษัทสามารถซื้อวัตถุดิบเก็บเข้าคลังสินค้าและเพียงพอกับการใช้งานได้ในระยะหนึ่ง
อีกทั้งระบบการผลิตของบริษัทสามารถใช้วัตถุดิบได้หลายชนิด เช่น น้ำมันปาล์ม ไขมันปาล์ม
น้ำมันถั่วเหลือง มีกองเรือของบริษัท เอไอ โลจิสติกส์ จำกัด
ที่มีอุปกรณ์เครื่องมือในการขนส่งไขมันปาล์มได้เข้ามาสนับสนุนในการขนส่งจากต่างประเทศ
ทำให้บริษัทลดความเสี่ยงการขาดแคลนวัตถุดิบได้
อีกทั้งภาครัฐให้การสนับสนุนเกษตรเพื่อปลูกปาล์มน้ำมันอย่างต่อเนื่องซึ่งจะเพิ่มปริมาณขึ้นอย่างต่อเนื่องในอนาคต
ซึ่งทำให้ความเสี่ยงในการขาดแคลนวัตถุดิบลดน้อยลง

1. ความเสี่ยงของการเข้าออกของพนักงาน

บริษัทให้ความสำคัญต่อทรัพยากรบุคคลเป็นอย่างยิ่ง
บริษัทจะให้มีศูนย์การฝึกอบรมและพัฒนาให้กับพนักงานที่ทำงานทั้งในสายการผลิตและสำนักงาน
และการจ่ายค่าตอบแทนและการเลื่อนตำแหน่งซึ่งเป็นธรรม
ซึ่งทำให้ระดับการเข้าออกของพนักงานอยู่ในระดับที่ต่ำ

2. ความเสี่ยงจากอัตราแลกเปลี่ยนเงินตรา

ในปัจจุบันบริษัทและบริษัทย่อยได้มีการจัดซื้อวัตถุดิบบางชนิด จากบริษัทผู้จำหน่ายในต่างประเทศ
เนื่องจากสินค้าของบริษัทผู้จำหน่ายดังกล่าวมีคุณภาพได้ตามมาตรฐานที่บริษัทต้องการและมีต้นทุนที่ถูกกว่าแหล่งผลิตในประเทศ
โดยเป็นการซื้อขายในสกุลเงินตราต่างประเทศเช่น ดอลลาร์สหรัฐอเมริกา ยูโร และเยนญี่ปุ่น
เป็นต้น
การจำหน่ายสินค้าไปยังต่างประเทศของบริษัทหรือการบริหารของบริษัทย่อยในต่างประเทศจะได้รับค่าสินค้าหรือบริการดังกล่าวเป็นเงินดอลลาร์สหรัฐอเมริกา
ดังนั้นหากเมื่อบริษัทต้องมีการจัดหาเงินสกุลดังกล่าวมาชำระหนี้ หรือแลกเปลี่ยนเงินตราดังกล่าว
ทางบริษัทก็อาจได้รับผลกระทบจากความผันผวนของอัตราแลกเปลี่ยน

อย่างไรก็ตามบริษัทและบริษัทย่อยได้มีแนวทางในการลดความเสี่ยงจากปัญหาดังกล่าว
โดยได้มีการทำสัญญาซื้อขายเงินตราต่างประเทศล่วงหน้า (Forward)
ตามกำหนดระยะเวลาในการชำระหนี้
ทำให้บริษัทสามารถควบคุมความเสี่ยงจากความผันผวนของอัตราแลกเปลี่ยนเงินตราได้ในระดับหนึ่ง
และบริหารการเงินในบัญชีเงินฝากเป็นสกุลเงินต่างประเทศ (Foreign Currency Deposit)

4. ทรัพย์สินที่ใช้ในการประกอบธุรกิจ (งบการเงินรวม) ณ วันที่ 31 ธันวาคม 2558

+-----------------+-------+------+------+----------------------------+
| ประ             | เ     | รา   | มูล   | ภาระผูกพัน                   |
| เภท/ลักษณะทรัพย์สิน | จ้าของ | คาทุน | ค่าตา |                            |
|                 |       |      | มบัญชี |                            |
+-----------------+-------+------+------+----------------------------+
|                 | กร    | (ล้าน | (ล้าน |                            |
|                 | รมสิทธ์ | บาท) | บาท) |                            |
+-----------------+-------+------+------+----------------------------+
| 1. ที่ดิน และ      | บริษัท  | 39   | 37   | -ไม่มี-                      |
| ส่วน             |       | 3.33 | 6.49 |                            |
| ปรับปรุงที่ดินและถนน |       |      |      |                            |
+-----------------+-------+------+------+----------------------------+
|                 |       |      |      | - ที่ดินโฉนดเลขที่ 14661 และ    |
|                 |       |      |      | 17038 ตั้งอยู่ที่ ต. บ้านหม้อ      |
|                 |       |      |      |                            |
|                 |       |      |      | อ.พรหมบุรี จ.สิงห์บุรี           |
+-----------------+-------+------+------+----------------------------+
|                 |       |      |      | - ที่ดินโฉนดเลขที่ 6423 ตั้งอยู่ที่   |
|                 |       |      |      | ต. บ้านหม้อ อ.พรหมบุรี         |
|                 |       |      |      |                            |
|                 |       |      |      | จ.สิงห์บุรี                    |
+-----------------+-------+------+------+----------------------------+
|                 |       |      |      | - ที่ดินโฉนดเลขที่ 1533 , 1534  |
|                 |       |      |      | ตั้งอยู่ที่ ต. คลองมะเดื่อ         |
|                 |       |      |      |                            |
|                 |       |      |      | อ.กระทุ่มแบน จ.สมุทรสาคร      |
|                 |       |      |      |                            |
|                 |       |      |      | บริษัทย                      |
|                 |       |      |      | ่อยได้จำนองไว้กับธนาคารกสิกรไทย |
|                 |       |      |      | จำกัด(มหาชน)                |
+-----------------+-------+------+------+----------------------------+
|                 |       |      |      | - ที่ดินโฉนดเลขที่ 18643 ,      |
|                 |       |      |      | 64303 , 64304 ตั้งอยู่ที่        |
|                 |       |      |      |                            |
|                 |       |      |      | ต. ปากน้ำ อ.เมืองชุมพร จ.ชุมพร |
+-----------------+-------+------+------+----------------------------+
|                 |       |      |      | - ที่ดินโฉนดเลขที่ 13397 ,      |
|                 |       |      |      | 108147 ตั้งอยู่ที่               |
|                 |       |      |      |                            |
|                 |       |      |      | ต. ท่าจีน อ.เมืองสมุทรสาคร     |
|                 |       |      |      | จ.สมุทรสาคร                 |
+-----------------+-------+------+------+----------------------------+
| 2. อาคาร        | บริษัท  | 95   | 66   | บริษัทย่อยได้ทำสัญญาเงินกู้        |
| สิ่งปลูกส          |       | 8.04 | 6.64 | กับธนาคาร กสิกรไทย จำกัด      |
| ร้างและส่วนปรับปรุง |       |      |      | (มหาชน)                    |
|                 |       |      |      | โดยบ                       |
|                 |       |      |      | ริษัทไม่สามารถนำทรัพย์สินของบริษัท |
|                 |       |      |      | ไปเป็นหลักประกันการกู้ยืม (      |
|                 |       |      |      | Negative Pledge )          |
+-----------------+-------+------+------+----------------------------+
|                 |       |      |      | - ถังกักเก็บน้ำมัน ตั้งอยู่ที่        |
|                 |       |      |      | ต.ปากน้ำ อ.เมืองชุมพร         |
|                 |       |      |      |                            |
|                 |       |      |      | จ.ชุมพร                     |
+-----------------+-------+------+------+----------------------------+
|                 |       |      |      | - ถังกักเก็บน้ำมัน ตั้งอยู่ที่ ต.ท่าจีน |
|                 |       |      |      | อ.เมืองสมุทรสาคร             |
|                 |       |      |      |                            |
|                 |       |      |      | จ.สมุทรสาคร                 |
+-----------------+-------+------+------+----------------------------+
| 3.              | บริษัท  | 5    | 2    | - ไม่มี -                    |
| ระบบสาธารณูปโภค  |       | 7.27 | 6.04 |                            |
+-----------------+-------+------+------+----------------------------+
| 4.              | บริษัท  | 1,36 | 79   | - ไม่มี -                    |
| เครื่องจักร        |       | 3.32 | 3.76 |                            |
| อุปกรณ์และเครื่องมือ |       |      |      |                            |
+-----------------+-------+------+------+----------------------------+
| 5. เรือเดินทะเล   | บริษัท  | 17   | 4    | - ไม่มี -                    |
| และส่วนปรับปรุง    |       | 9.32 | 3.76 |                            |
+-----------------+-------+------+------+----------------------------+
| 6. เครื่องตกแต่ง   | บริษัท  | 3    | 5.21 | - ไม่มี -                    |
| แล              |       | 3.40 |      |                            |
| ะเครื่องใช้สำนักงาน |       |      |      |                            |
+-----------------+-------+------+------+----------------------------+
| 7. ยานพาหนะ     | บริษัท  | 9    | 5    | - ไม่มี -                    |
|                 |       | 0.21 | 2.24 |                            |
+-----------------+-------+------+------+----------------------------+
| 8.              | บริษัท  | 9.32 | 9.32 | - ไม่มี -                    |
| เคร             |       |      |      |                            |
| ื่องจักรระหว่างติดตั้ง |       |      |      |                            |
+-----------------+-------+------+------+----------------------------+
| 9.              | บริษัท  | 8.99 | 8.99 | - ไม่มี -                    |
| ทรัพย์สินรอจำหน่าย  |       |      |      |                            |
+-----------------+-------+------+------+----------------------------+
| รวม             |       | 3,09 | 1,98 |                            |
|                 |       | 3.20 | 2.45 |                            |
+-----------------+-------+------+------+----------------------------+

5. ข้อพิพาททางกฎหมาย

  ณ วันที่ 31 ธันวาคม 2558 บริษัท เอไอ เอนเนอร์จี จำกัด (มหาชน) (บริษัทย่อย)
  ถูกฟ้องร้องจากเจ้าพนักงาน

  พิทักษ์ทรัพย์ของบริษัท พาโมลา จำกัด เรื่องขอให้โอนเครื่องหมายการค้า “พาโมลา”
  คืนสู่กองทรัพย์สินของ

  ลูกหนี้ที่ 1 ของ บริษัท พาโมลา จำกัด พร้อมทั้งชดใช้ค่าเสียหายเป็นจำนวนเงิน 3.75 ล้านบาท
  และดอกเบี้ย

  อัตราร้อยละ 7.5 ต่อปี เมื่อวันที่ 9 สิงหาคม 2555
  ศาลล้มละลายกลางได้มีคำสั่งยกคำร้องดังกล่าวแล้ว ปัจจุบัน

  อยู่ระหว่างการพิจารณาของศาลฎีกาฝ่ายบริหารของบริษัทย่อยเชื่อว่าจะไม่ได้รับผลเสียหายที่มีสาระสำคัญ

  เกี่ยวกับคดีฟ้องร้องดังกล่าว
  จึงไม่ได้บันทึกตั้งสำรองสำหรับผลเสียหายที่อาจจะเกิดขึ้นในงบการเงิน

6. ข้อมูลทั่วไปและข้อมูลสำคัญอื่น

ชื่อบริษัท บริษัท เอเชียน อินซูเลเตอร์ จำกัด (มหาชน)

Asian Insulators Public Company Limited

ปีทีก่อตั้ง 2524

เครื่องหมายหุ้น AI

ทะเบียนเลขที่ 0107547000265

ประกอบธุรกิจ ผลิตและจำหน่ายลูกถ้วยไฟฟ้า

ที่ตั้งสำนักงานใหญ่ เลขที่ 254 ถนนเสรีไทย แขวงคันนายาว เขตคันนายาว กรุงเทพมหานคร
10230

โทรศัพท์สำนักงานใหญ่ 0-2517-1451 0-2517-1026 0-2517-9447-8 และ 0-2517-8597-9

โทรสารสำนักงานใหญ่ 0-2517-1465, 0-2540-0993

Email asian@asianinsulators.com

Website http://www.asianinsulators.com

ทุนจดทะเบียน จำนวน 700,000,000 บาท

ชำระแล้ว จำนวน 699,999,021 บาท

ประกอบด้วยหุ้นสามัญ 2,800,000,000 หุ้น มูลค่าหุ้นละ 0.25 บาท

ที่ตั้งโรงงาน เลขที่ 99 หมู่ที่ 2 ถนนสายเอเชีย กม. 70 – 71 ตำบลบ้านหม้อ อำเภอพรหมบุรี
จังหวัด

  สิงห์บุรี 16120

โทรศัพท์โรงงาน 0-3659-9753-5 และ 0-3659-9757

โทรสารโรงงาน 0-3659-9756

ปีที่จดทะเบียน 2547

ในตลาดหลักทรัพย์

ติดต่อ นักลงทุนสัมพันธ์ นายธนิตย์ ธารีรัตนาวิบูลย์ โทรศัพท์ 0-2517 - 1451

e-mail: ir@asianinsulators.com

ผู้สอบบัญชี นายวิชัย รุจิตานนท์ ผู้สอบบัญชีอนุญาตเลขที่ 4054 หรือ นายอธิพงศ์ อธิพงศ์สกุล
ผู้สอบบัญชีอนุญาตเลขที่ 3500 หรือ นายเสถียร วงศ์สนันท์ ผู้สอบบัญชีอนุญาตเลขที่ 3495 หรือ

นางสาวกุลธิดา ภาสุรกุล ผู้สอบบัญชีอนุญาตเลขที่ 5946 หรือ นายยุทธพงษ์ เชื้อเมืองพาน

ผู้สอบบัญชีอนุญาตเลขที่ 9445 ในนามสำนักงาน บริษัท เอเอ็นเอส ออดิท จำกัด เลขที่ 100/72,
ชั้น 22, 100/2 อาคารว่องวานิช บี ถนนพระรามเก้า เขตห้วยขวาง กรุงเทพฯ 10310 โทรศัพท์
0-2645-0109 โทรสาร 0-2645-0110